## Uredba o izmjenama i dopunama Uredbe o unutarnjem ustrojstvu Ministarstva obitelji, branitelja i međugeneracijske solidarnosti

### NN 21/2008 (18.2.2008.), Uredba o izmjenama i dopunama Uredbe o unutarnjem ustrojstvu Ministarstva obitelji, branitelja i međugeneracijske solidarnosti

# VLADA REPUBLIKE HRVATSKE

**630**

Na temelju članka 60. stavaka 1. i 2. Zakona o sustavu držav­ne uprave (»Narodne
novine«, br. 75/93, 92/96, 48/99, 15/2000,127/2000, 59/2001, 199/2003 i
79/2007), Vlada Republike Hrvatske je na sjednici održanoj 14. veljače 2008.
godine donijela

## UREDBU

### O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA OBITELJI, BRANITELJA I MEĐUGENERACIJSKE SOLIDARNOSTI

Članak 1.

U Uredbi o unutarnjem ustrojstvu Ministarstva obitelji, branite­lja i
međugeneracijske solidarnosti (»Narodne novine«, broj 67/2006),u članku 5.
stavak 2. mijenja se i glasi:
»Za obavljanje poslova iz djelokruga Tajništva Ministarstva ustrojavaju se:
2.1. Služba za upravljanje kadrovima, javnu nabavu i opće poslove
2.1.1. Odjel za upravljanje kadrovima i radnopravne poslove
2.1.2. Odjel za javnu nabavu i praćenje ugovornih obveza
2.1.3. Odjel za opće, sigurnosne poslove i zaštitu na radu
2.2. Odjel za opće pravne poslove i europske integracije
2.3. Odjel za informatičke poslove.«.

Članak 2.

Iza članka 5. dodaje se naslov i članak 5.a koji glase:

*»2.1. Služba za upravljanje kadrovima, javnu nabavu i opće poslove*

*Članak 5.a*

Služba za upravljanje kadrovima, javnu nabavu i opće poslove obavlja stručne
poslove vezane za izradu strategija i mjera za uprav­ljanje kadrovima;
planiranja zapošljavanja; izrade i provođenja plana i programa stručnog
usavršavanja i osposobljavanja, praćenja razvoja kadrova; izrade i provođenja
plana napredovanja kadrova; upravne poslove u vezi sa statusnim pravima državnih
službenika i pravima iz kolektivnog ugovora; izrađuje odgovore na žalbe i tužbe
u predmetima vezanim za prava službenika; obavlja stručne poslove vezane za
radnopravni status namještenika; vodi propisane evidencije i osobne očevidnike i
izdaje potvrde iz tih evidencija; obavlja stručne poslove vezano za ostvarivanje
prava njegovatelja na mirovinsko i zdravstveno osiguranje. Obavlja poslove
nabave roba, radova i usluga po postupku propisanim Zakonom o javnoj nabavi;
definira načine, procedure i predmete nabave sukladno Zakonu; vodi brigu da se
nabava odvija sukladno planu proračuna u pogledu zadanih okvira financijskih
sredstava i namjene istih; priprema i izrađuje ugovore iz područja nabave;
sukladno odredbama Zakona o javnoj nabavi vodi sve evidencije o postupcima
nabave i ugovorima zaključenim temeljem istih; kontrolira i prati izvršavanje
ugovornih obveza. Obavlja poslove koji se odnose na cjelovitu zaštitu osoba,
imovine i objekata Ministarstva; provedbu obrambenih i sigurnos­nih mjera;
provedbu zaštite na radu sukladno propisima o zaštiti na radu; stručne i
administrativne poslove koji se odnose na pisarnicu i arhiviranje registraturne
građe koja nastaje radom Ministarstva; prati obavljanje tehničkih i pomoćnih
poslova i poslova u vezi s održavanjem opreme, objekata, prostorija, sredstava i
voznog parka Ministarstva.
Služba obavlja i druge poslove koji su mu stavljeni u nadležnost posebnim
zakonom ili drugim propisima.
Služba za upravljanje kadrovima, javnu nabavu i opće poslove u svom sastavu ima
tri odjela:
2.1.1. Odjel za upravljanje kadrovima i radnopravne poslove
2.1.2. Odjel za javnu nabavu i praćenje ugovornih obveza
2.1.3. Odjel za opće, sigurnosne poslove i zaštitu na radu.«.

Članak 3.

Naslov iznad članka 6. i članak 6. mijenjaju se i glase:

*»2.1.1. Odjel za upravljanje kadrovima i radnopravne poslove*
Članak 6.

Odjel za upravljanje kadrovima i radnopravne poslove obavlja stručne poslove
vezane za provođenje strategija i mjera za upravljanje kadrovima, plana
zapošljavanja, plana i programa stručnog usavršavanja i osposobljavanja,
praćenja razvoja kadrova; izrade i provođenja plana napredovanja kadrova;
provođenje postupka odabira kandidata za državnu službu, uvođenja u posao i
praćenja probnog rada; pružanje stručne pomoći u postupku dogovaranja radnih
planova, kontrole i ocjenjivanja rada i učinkovitosti; obavlja upravne poslove u
vezi sa statusnim pravima državnih službenika i pravima iz kolektivnog ugovora,
vezano za prijam, raspored, premještaj i prestanak službe državnih službenika,
godišnje odmore, plaćene i neplaćene dopuste, ocjene; povrede službene dužnosti;
izrađuje odgovore na žalbe i tužbe u predmetima vezanim za prava službenika;
obavlja stručne poslove vezane za radnopravni status namještenika; obavlja
administrativne poslove vezano za polaganje državnih stručnih ispita; vodi
propisane evidencije i osobne očevidnike i izdaje potvrde iz tih evidencija;
obavlja stručne poslove vezano za ostvarivanje prava njegovatelja na mirovinsko
i zdravstveno osiguranje.
Odjel obavlja i druge poslove koji su mu stavljeni u nadležnost posebnim zakonom
ili drugim propisima.
Odjel za upravljanje kadrovima i radnopravne poslove u svom sastavu ima dva
odsjeka:
2.1.1.1. Odsjek za upravljanje kadrovima
2.1.1.2. Odsjek za radnopravne poslove.«.

Članak 4.

Naslov iznad članka 7. i članak 7. mijenjaju se i glase:

*»2.1.1.1.Odsjek za upravljanje kadrovima*

*Članak 7.*

Odsjek za upravljanje kadrovima obavlja stručne poslove vezane za provođenje
strategija i mjera za upravljanje kadrovima, plana zapošljavanja, izrade i
realizacije plana i programa stručnog usavršavanja i osposobljavanja, praćenja
razvoja kadrova; izrade i provođenja plana napredovanja kadrova; provođenje
postupka odabira kandidata za državnu službu, uvođenja u posao i praćenja
probnog rada; pružanje stručne pomoći u postupku dogovaranja radnih planova,
kontrole i ocjenjivanja rada i učinkovitosti; obavlja stručne poslove vezane za
izradu strategija i mjera za izradu analize radnih mjesta i opisa poslova;
planiranja zapošljavanja; obavlja upravne poslove vezano za prijam, raspored,
premještaj i prestanak službe državnih službenika; obavlja poslove vezano za
polaganje državnih stručnih ispita.«.

Članak 5.

Naslov iznad članka 8. i članak 8. mijenjaju se i glase:

*»2.1.1.2. Odsjek za radnopravne poslove*

*Članak 8.*

Odsjek za radnopravne poslove obavlja upravne poslove u vezi sa statusnim
pravima državnih službenika i pravima iz kolektivnog ugovora, godišnje odmore,
plaćene i neplaćene dopuste, jubilarne nagrade, ocjene; povrede službene
dužnosti; izrađuje odgovore na žalbe i tužbe u predmetima vezanim za prava
službenika; obavlja stručne poslove vezane za radnopravni status namještenika;
vezano za povjeravanje poslova pružateljima usluga izvan državne službe; vodi
propisane evidencije i osobne očevidnike i izdaje potvrde iz tih evidencija;
obavlja stručne poslove vezano za ostvarivanje prava njegovatelja na mirovinsko
i zdravstveno osiguranje.«.

Članak 6.

Naslov iznad članka 9. i članak 9. mijenjaju se i glase:

*»2.1.2. Odjel za javnu nabavu i praćenje ugovornih obveza*
*Članak 9.*

Odjel za javnu nabavu obavlja poslove nabave roba, radova i usluga po postupku
propisanim Zakonom o javnoj nabavi; definira načine, procedure i predmete nabave
sukladno Zakonu; samostalno ili u suradnji s odgovarajućim stručnim službama i
vanjskim surad­nicima, ovisno o predmetu nabave, priprema i izrađuje natječajnu
dokumentaciju za provođenje postupaka nabave; daje tehničku i stručnu podršku
povjerenstvima koja će vršiti pregled i ocjenu dostavljenih ponuda; vodi brigu
da se nabava odvija sukladno planu proračuna u pogledu zadanih okvira
financijskih sredstava i namjene istih; definira obvezno-pravne odnose
Ministarstva i pravnih subjekata te fizičkih osoba iz djelokruga rada Odjela;
priprema i izrađuje ugovore iz područja nabave; vodi kontrolu i prati
izvršavanje ugovornih obveza iz svoga djelokruga rada; vodi sve evidencije
sukladno odredbama Zakona o javnoj nabavi.
Odjel obavlja i druge poslove koji su mu stavljeni u nadležnost posebnim zakonom
ili drugim propisima.
Odjel za javnu nabavu u svom sastavu ima dva odsjeka:
2.1.2.1. Odsjek za javnu nabavu
2.1.2.2. Odsjek za praćenje ugovornih obveza i vođenje evidencija.«.

Članak 7.

Naslov iznad članka 10. i članak 10. mijenjaju se i glase:

*»2.1.2.1. Odsjek za javnu nabavu

Članak 10.*

Odsjek za javnu nabavu obavlja stručne poslove nabave roba, radova i usluga po
postupku propisanim Zakonom o javnoj nabavi; definira načine, procedure i
predmete nabave sukladno Zakonu; samostalno ili u suradnji s odgovarajućim
stručnim službama i vanjskim suradnicima ovisno o predmetu nabave priprema i
izrađuje natječajnu dokumentaciju za provođenje postupaka nabave; daje tehničku
i stručnu podršku povjerenstvima koja će vršiti pregled i ocjenu dostavljenih
ponuda; vodi brigu da se nabava odvija suklad­no planu proračuna u pogledu
zadanih okvira financijskih sredstava i namjene istih; definira obvezno-pravne
odnose, priprema i izrađuje ugovore iz područja nabave radova, roba ili usluga
između Ministarstva i gospodarskih subjekata.«.

Članak 8.

Naslov iznad članka 11. i članak 11. mijenjaju se i glase:

*»2.1.2.2. Odsjek za praćenje ugovornih obveza i vođenje evidencija

Članak 11.*

Odsjek za praćenje ugovornih obveza i vođenje evidencija obav­lja poslove nabave
radova, roba ili usluga na koje se ne moraju primjenjivati postupci javne
nabave; obavlja stručne poslove i vodi evidencije o svim nabavama i ugovorima
zaključenim temeljem provedenih postupaka javne nabave sukladno odredbama Zakona
o javnoj nabavi; vodi kontrolu i prati izvršavanje ugovornih obveza iz svoga
djelokruga rada.«.

Članak 9.

Naslov iznad članka 12. i članak 12. mijenjaju se i glase:

*»2.1.3. Odjel za opće, sigurnosne poslove i zaštitu na radu

Članak 12.*

Odjel za opće, sigurnosne poslove i zaštitu na radu obavlja poslove koji se
odnose na cjelovitu zaštitu osoba, imovine i objekata Ministarstva; stručne
poslove uređivanja i provođenja zaštite na radu sukladno propisima o zaštiti na
radu; provođenja zaštite zdravlja na radu; obavlja stručne i administrativne
poslove koji se odnose na pisarnicu, odnosno prijam i dostavu pošte;
razvrstavanje akata na predmete upravnog postupka i ostale akte; raspoređivanje
akata prema unutarnjim ustrojstvenim jedinicama i dostavljanje istih u rad;
otprema, razvodi i arhivira registraturnu građu koja nastaje radom Ministarstva;
obavlja poslove u vezi s održavanjem opreme, objekata prostorija i sredstava
Ministarstva; obavlja stručne i tehničke poslove u svezi s upotrebom voznog
parka i osiguravanjem prijevoza za službene potrebe; obavlja poslove dostave
pošte koja zahtijeva osobnu dostavu i hitnu dostavu za područje županije te
obavlja druge opće, tehničke i pomoćne poslove.
Odjel obavlja i druge poslove koji su mu stavljeni u nadležnost posebnim zakonom
ili drugim propisima.
Odjel za opće, sigurnosne poslove i zaštitu na radu u svom sastavu ima dva
pododsjeka:
2.1.3.1. Pododsjek za sigurnosne poslove i zaštitu na radu
2.1.3.2. Pododsjek za opće i tehničke poslove.«.

Članak 10.

Naslov iznad članka 13. i članak 13. mijenjaju se i glase:

*»2.1.3.1. Pododsjek za sigurnosne poslove i zaštitu na radu

Članak 13.*

Pododsjek za sigurnosne poslove i zaštitu na radu obavlja sigurnosne poslove
koji se odnose na cjelovitu zaštitu osoba, imovine i objekata Ministarstva te s
tim u vezi priprema planove i predlaže mjere; prati stanje civilnih obrambenih
priprema te u suradnji s Ministarstvom obrane predlaže mjere; obavlja poslove u
vezi s provedbom zakona i podzakonskih propisa iz područja obrane, sigurnosti i
zaštite. Obavlja stručne poslove uređivanja i provođenja zaštite na radu i
zaštite zdravlja na radu, izrade programa osposobljavanja i osposobljavanje
službenika i namještenika za siguran način rada; ispitivanja sredstava rada i
načina upotrebe osobnih zaštitnih sredstava i opreme; izrade sustava
obavješćivanja i upotrebe znakova obavješćivanja; izrade pisanih uputa o
sigurnom načinu rada i postupku s ozlijeđenim i oboljelim službenicima i
namještenicima, zaštiti nepušača, zabrani unošenja i pijenja alkohola i uzimanja
drugih sredstava ovisnosti za vrijeme rada, zaštiti posebnih kategorija
službenika i namještenika; određivanja pravila ponašanja u svezi sa zaštitom od
požara, postupcima gašenja požara te evakuacije i spašavanja; nadzora nad
provođenjem i poštivanjem propisanih postupaka.«.

Članak 11.

Iza članka 13. dodaje se naslov i članak 13.a koji glase:

*»2.1.3.2. Pododsjek za opće i tehničke poslove

Članak 13.a*

Pododsjek za opće i tehničke poslove obavlja stručne i administrativne poslove
koji se odnose na pisarnicu, odnosno prijam i dostavu pošte; razvrstavanje akata
na predmete upravnog postupka i ostale akte; raspoređivanje akata prema
unutarnjim ustrojstvenim jedinicama i dostavljanje istih u rad; otprema, razvodi
i arhivira registraturnu građu koja nastaje radom Ministarstva; obavlja poslove
u vezi s održavanjem opreme, objekata prostorija i sredstava Ministarstva;
obavlja stručne i tehničke poslove u svezi s upotrebom voznog parka i
osiguravanjem prijevoza za službene potrebe; obavlja poslove dostave pošte koja
zahtijeva osobnu dostavu i hitnu dostavu za područje županije te obavlja druge
opće, tehničke i pomoćne poslove.
Pododsjek za opće i tehničke poslove u svom sastavu ima četiri odjeljka:
2.1.3.2.1. Odjeljak za primitak i otpremu pošte
2.1.3.2.2. Odjeljak za elektroničko vođenje upisnika upravnog postupka
2.1.3.2.3. Odjeljak za arhivu
2.1.3.2.4. Odjeljak za tehničke i pomoćne poslove.«.

Članak 12.

U naslovu iznad članka 14. koji glasi: »2.2.2. Odjeljak za primitak i otpremu
pošte«, redni broj: »2.2.2.« mijenja se u redni broj: »2.1.3.2.1.«.

Članak 13.

U naslovu iznad članka 15. koji glasi: »2.2.3. Odjeljak za elektroničko vođenje
upisnika upravnog postupka«, redni broj: »2.2.3.« mijenja se u redni broj:
»2.1.3.2.2.«.

Članak 14.

U naslovu iznad članka 16. koji glasi: »2.2.4. Odjeljak za arhivu«, redni broj:
»2.2.4.« mijenja se u redni broj: »2.1.3.2.3.«.

Članak 15.

U naslovu iznad članka 17. koji glasi: »2.2.5. Odjeljak za teh­ničke i pomoćne
poslove«, redni broj: »2.2.5.« mijenja se u redni broj: »2.1.3.2.4.«.

Članak 16.

U članku 22. stavku 3. riječ »poginuloga« zamjenjuje se riječima: »smrtno
stradaloga«.
U stavku 4. riječ: »poginulih« zamjenjuje se riječima: »smrtno stradalih«, a
riječ »poginuloga« zamjenjuje se riječima: »smrtno stradaloga«.
U stavku 9. točka 3.1. mijenja se i glasi:
»3.1. Odjel za skrb o hrvatskim braniteljima i članovima obitelji smrtno
stradaloga, zatočenoga ili nestaloga hrvatskog branitelja.«.

Članak 17.

Naslov iznad članka 23. mijenja se i glasi: »3.1. Odjel za skrb o hrvatskim
braniteljima i članovima obitelji smrtno stradaloga, zatočenoga ili nestaloga
hrvatskog branitelja.«.
U članku 23. stavku 1. riječ: »poginuloga« zamjenjuje se riječima: »smrtno
stradaloga«, a riječ: »umrloga« briše se; riječ: »poginulih« zamjenjuje se
riječima: »smrtno stradalih«.
Iza stavka 2. dodaje se novi stavak 3. koji glasi:
»Odjel provodi analizu i kontrolu namjenskog utroška sredstava dodijeljenih u
okviru rada Odjela, vodi evidencije o dodijeljenim potporama, vodi postupke radi
vraćanja nenamjenski utrošenih sredstava.«.
Dosadašnji stavak 3. postaje stavak 4., a dosadašnji stavak 4. postaje stavak 5.
koji se mijenja i glasi:
»Odjel za skrb o hrvatskim braniteljima i članovima obitelji smrtno stradaloga,
zatočenoga ili nestaloga hrvatskog branitelja u svom sastavu ima šest odsjeka:
3.1.1. Odsjek za HRVI iz Domovinskoga rata
3.1.2. Odsjek za stručno osposobljavanje i zapošljavanje hrvatskih branitelja
3.1.3. Odsjek za analizu i kontrolu namjenskog utroška sredstava
3.1.4. Odsjek za članove obitelji i djecu smrtno stradaloga, zatočenoga ili
nestaloga hrvatskog branitelja
3.1.5. Odsjek za pogrebnu skrb, Memorijalno groblje žrtava iz Domovinskog rata u
Vukovaru i masovne grobnice
3.1.6. Odsjek za suradnju s udrugama proisteklim iz Domovinskoga rata.«.

Članak 18.

Iza članka 24. dodaju se naslovi i članci 24.a i 24.b koji glase:

*»3.1.2. Odsjek za stručno osposobljavanje i zapošljavanje hrvatskih branitelja

Članak 24.a*

Odsjek za stručno osposobljavanje i zapošljavanje hrvatskih branitelja prati
propise iz područja aktivne politike zapošljavanja, surađuje s tijelima državne
uprave, obrazovnim ustanovama i drugim relevantnim pravnim osobama, priprema
javne pozive za podnošenje zahtjeva, obavlja stručne poslove na realizaciji
programskih mjera; pruža stručnu pomoć pri obradi zahtjeva za Stručni tim koji
predlaže korisnike poticajnih mjera iz programa, obavlja poslove vezane za
sudjelovanje u promotivnim aktivnostima vezanim uz stručno osposobljavanje i
zapošljavanje.
Odsjek pruža savjetodavnu i stručnu pomoć zadrugama hrvatskih branitelja i
posreduje između zadruga hrvatskih branitelja i drugih pravnih i fizičkih osoba
u cilju ostvarivanja međusobne suradnje te surađuje s tijelima državne uprave,
jedinicama lokalne i područne (regionalne) samouprave te drugim pravnim i
fizičkim osobama, priprema javne pozive za podnošenje zahtjeva, pruža struč­nu
pomoć pri obradi zahtjeva za Stručni tim koji predlaže korisnike poticajnih
mjera iz programa; obavlja poslove vezane za sudjelovanje u promotivnim i
stručnim aktivnostima vezanim uz zadruge.

*3.1.3. Odsjek za analizu i kontrolu namjenskog utroška sredstava

Članak 24.b*

Odsjek za analizu i kontrolu namjenskog utroška sredstava provodi analizu i
kontrolu namjenskog utroška sredstava dodijeljenih u okviru rada Odjela, vodi
evidencije o dodijeljenim potporama, vodi postupke radi vraćanja nenamjenski
utrošenih sredstava, prikuplja i vodi podatke o broju korisnika poticajnih mjera
i drugih mjera u cilju uključivanja hrvatskih branitelja u društveni i
gospodarski život.«.

Članak 19.

Naslov iznad članka 25. i članak 25. brišu se.

Članak 20.

Naslov iznad članka 26. i članak 26. mijenjaju se i glase:

*»3.1.4. Odsjek za članove obitelji i djecu smrtno stradaloga, zatočenoga ili
nestaloga hrvatskog branitelja

Članak 26.*

Odsjek za članove obitelji i djecu smrtno stradaloga, zatočenoga ili nestaloga
hrvatskog branitelja pruža pravnu i stručnu pomoć članovima obitelji smrtno
stradaloga, zatočenoga ili nestaloga hrvatskog branitelja u ostvarivanju i
rješavanju njihovih statusnih i drugih prava; prati ostvarivanje njihovih
zakonom propisanih prava i predlaže mjere za poboljšanje istih; predlaže mjere
za poboljšanje njihova statusa; rješava o pravima koja su mu stavljena u
nadležnost po zakonu ili drugim propisima.
Odsjek vodi bazu podataka i cjelovitu evidenciju svih smrtno stradalih, umrlih,
zatočenih ili nestalih hrvatskih branitelja. Odsjek surađuje u postupku
pozivanja obitelji ekshumiranih hrvatskih branitelja na identifikaciju, vodi
poslove pogrebne skrbi o ekshumiranim hrvatskim braniteljima.«.

Članak 21.

Iza članka 26. dodaje se naslov i članak 26.a koji glase:

*»3.1.5. Odsjek za pogrebnu skrb, Memorijalno groblje žrtava iz Domovinskog rata
u Vukovaru i masovne grobnice

Članak 26.a*

Odsjek za pogrebnu skrb, Memorijalno groblje žrtava iz Domovinskog rata u
Vukovaru i masovne grobnice organizira poslove vezane za zaštitu, čuvanje i
održavanje Memorijalnog groblja žrtava iz Domovinskoga rata u Vukovaru, vodi
poslove u vezi obilježavanja mjesta masovnih grobnica, prikuplja dokumentaciju i
podatke potrebne za gradnju spomen-obilježja masovnih grobnica, ishođenje
potrebnih suglasnosti i dozvola za gradnju, izdavanje narudžbi za geodetske i
parcelacijske elaborate, upis objekata u Zemljišne knjige, priprema i provodi
postupak javne nabave za usluge i radove za gradnju spomen obilježja mjesta
masovnih grobnice, koordinira gradnju spomen obilježja mjesta masovnih grobnica
kao i ostalih spomen obilježja, organizira svečanosti otkrivanja spomen
obilježja mjesta masovnih grobnica, priprema i provodi postupak javne nabave za
usluge i radove sanacije, adaptacije i dogradnje Memorijalnog groblja žrtava iz
Domovinskog rata u Vukovaru, koordinira izvedbu radova na Memorijalnom groblju
žrtava iz Domovinskog rata u Vukovaru, organizira poslove vezane uz zaštitu,
čuvanje i održavanje Memorijalnog groblja žrtava iz Domovinskog rata u Vukovaru,
te poslove uređenja grobnih mjesta.«.

Članak 22.

U naslovu iznad članka 27. koji glasi: »3.1.4. Odsjek za suradnju s udrugama
proisteklim iz Domovinskoga rata«, redni broj: »3.1.4.« mijenja se u redni broj:
»3.1.6.«.

Članak 23.

Članak 30. mijenja se i glasi:
»Uprava za pravne poslove obavlja stručne poslove u vezi s izradom Nacrta
prijedloga zakona o pravima hrvatskih branitelja iz Domovinskog rata i članova
njihovih obitelji, te svih propisa koje Vlada Republike Hrvatske ili ministar
donosi za izvršenje zakona: pravilnika, naredbi i naputaka. Prati sve propise iz
djelokruga drugih ministarstava, a u kojima su regulirana prava hrvatskih
branitelja iz Domovinskog rata i članova njihovih obitelji i mirnodopskih vojnih
invalida (u daljnjem tekstu: MVI), te surađuje s ministarstvima u izradi
prijedloga tih zakona. Prati stanje u primjeni i provedbi Zakona o pravima
hrvatskih branitelja iz Domovinskog rata i članova njihovih obitelji i drugih
propisa iz djelokruga Uprave i predlaže izmjene i dopune. Izrađuje prijedlog
programa za stručna savjetovanja u vezi primjene propisa iz djelokruga Uprave.
Rješava o statusnim pravima hrvatskih branitelja iz Domovinskog rata i članova
njihovih obitelji u drugom stupnju. Obavlja reviziju prvostupanjskih rješenja
kojima se priznaje status člana obitelji smrtno stradaloga, zatočenoga ili
nestaloga hrvatskog branitelja, status HRVI iz Domovinskoga rata, status MVI, o
pravima stradalih pirotehničara, o pravu na opskrbninu i o drugim pravima za
koje je Zakonom propisana revizija. Rješava o žalbama u drugostupanjskom
postupku. Izrađuje odgovore na tužbe na traženje Upravnog suda Republike
Hrvatske i Ustavnog suda Republike Hrvatske vezano za upravni postupak ili
ocjenu ustavnosti ili zakonitosti propisa u nadležnosti ove Uprave. Vodi
evidenciju načina rješavanja upravnih predmeta i analitičku obradu podataka o
načinu rješavanja upravnih predmeta. Vodi evidenciju o priznatim statusima i
pravima hrvatskih branitelja iz Domovinskog rata i članova njihovih obitelji.
Vodi evidenciju o priznatim pravima pripadnika Hrvatskog vijeća obrane i članova
njihovih obitelji radi postupanja sukladno Zakonu o pravima hrvatskih branitelja
iz Domovinskog rata i članova njihovih obitelji i Ugovora između Republike
Hrvatske i Bosne i Hercegovine o suradnji na području prava stradalnika rata u
Bosni i Hercegovini koji su bili pripadnici Hrvatskog vijeća obrane i članova
njihovih obitelji. Izrađuje analize i izvješća o priznatim statusima i pravima
te predlaže mjere za postupanje.
Obrađuje i priprema predmete za drugostupanjska liječnička povjerenstva i
koordinira s predsjednicima vijeća liječničkog povjerenstva i s liječnicima
članovima vijeća. Radi na ujednačavanju kriterija za rad prvostupanjskih i
drugostupanjskih liječničkih povjerenstava kao i ustanova za vještačenje u
postupku priznavanja statusa HRVI iz Domovinskog rata i statusa članova obitelji
smrtno stradaloga hrvatskog branitelja iz Domovinskog rata.
Rješava o prijedlogu za obnovu postupka po prijedlogu stranke i po službenoj
dužnosti, provodi postupak ukidanja i poništavanja rješenja po pravu nadzora,
izrađuje očitovanje na zahtjev Državnog odvjetništva Republike Hrvatske i Pučkog
pravobranitelja Republike Hrvatske vezano za predmete iz upravnog postupka.
Izrađuje rješenja na temelju presuda Upravnog suda Republike Hrvatske, izrađuje
prijedlog zahtjeva za zaštitu zakonitosti Državnom odvjet­ništvu protiv presude
Upravnog suda Republike Hrvatske. Donosi rješenja o proglašavanju rješenja
ništavim u Zakonom propisanim slučajevima.
Pruža stručnu pomoć u ostvarivanju statusa stradalnika iz Domovinskoga rata, te
rješava sve podneske, zahtjeve i pritužbe koji se odnose na pitanja ostvarivanja
statusnih prava.
Uprava obavlja i druge poslove koji su joj stavljeni u nadležnost posebnim
zakonom ili drugim propisima.
Za obavljanje poslova iz djelokruga Uprave za pravne poslove ustrojavaju se:
4.1. Odjel za ostvarivanje statusa i prava HRVI iz Domovinskoga rata, članova
obitelji smrtno stradaloga, zatočenoga ili nestaloga hrvatskog branitelja iz
Domovinskog rata te stradalih pirotehničara
4.2. Odjel za ostvarivanje statusa MVI i prava na opskrbninu
4.3. Odjel za normativnu djelatnost i praćenje propisa
4.4. Odjel za pravnu pomoć
4.5. Odjel za edukaciju, nadzor i suradnju s pravosudnim tijelima u Republici
Hrvatskoj.«.

Članak 24.

Naslov iznad članka 31. i članak 31. mijenjaju se i glase:

*»4.1. Odjel za ostvarivanje statusa i prava HRVI iz Domovinskoga rata, članova
obitelji smrtno stradaloga, zatočenoga ili nestaloga hrvatskog branitelja iz
Domovinskog rata te stradalih pirotehničara

Članak 31.*

Odjel za ostvarivanje statusa i prava HRVI iz Domovinskoga rata, članova
obitelji smrtno stradaloga, zatočenoga ili nestaloga hrvatskog branitelja iz
Domovinskog rata te stradalih pirotehničara obavlja reviziju i rješava u drugom
stupnju o statusnim pravima članova obitelji smrtno stradaloga, zatočenoga ili
nestaloga hrvatskog branitelja iz Domovinskog rata, HRVI iz Domovinskoga rata i
o pravima stradalih pirotehničara. Vodi evidenciju i prati priznata prava
pripadnika Hrvatskog vijeća obrane i članova njihovih obitelji radi usklađivanja
sa Zakonom o pravima hrvatskih branitelja iz Domovinskog rata i članova njihovih
obitelji i Ugovorom između Republike Hrvatske i Bosne i Hercegovine o suradnji
na području prava stradalnika rata u Bosni i Hercegovini koji su bili pripadnici
Hrvatskog vijeća obrane i članova njihovih obitelji.
Odjel pruža pravnu i stručnu pomoć liječničkim povjerenstvima i organizira
pregled kod liječničkih povjerenstava radi pribavljanja nalaza i mišljenja
liječničkog povjerenstva u drugom stupnju o postotku oštećenja organizma. Radi
na ujednačavanju kriterija za rad prvostupanjskih i drugostupanjskih liječničkih
povjerenstava kao i ustanova za vještačenje u postupku priznavanja statusa HRVI
iz Domovinskog rata i statusa članova obitelji smrtno stradaloga hrvatskog
branitelja iz Domovinskog rata.
Odjel vodi evidenciju načina rješavanja upravnih predmeta i analitičku obradu
podataka o načinu rješavanja upravnih predmeta. Prikuplja podatke o priznatim
statusima i pravima hrvatskih branitelja iz Domovinskog rata i članova njihovih
obitelji, sistematizira prikupljene podatke, vodi pregledne evidencije te
analizira prikupljene podatke, radi predlaganja mjera za poboljšanje stanja.
Odjel obavlja i druge poslove koji su mu stavljeni u nadležnost posebnim zakonom
ili drugim propisima.
Odjel u svom sastavu ima šest odsjeka:
4.1.1. Odsjek za ostvarivanje statusa i prava HRVI iz Domovinskoga rata
4.1.2. Odsjek za ostvarivanje statusa i prava članova obitelji smrtno
stradaloga, zatočenoga ili nestaloga hrvatskog branitelja iz Domovinskog rata
4.1.3. Odsjek za postupanje po tužbama i presudama Upravnog suda Republike
Hrvatske
4.1.4. Odsjek za evidenciju i analizu priznatih statusa i prava iz Zakona o
pravima hrvatskih branitelja iz Domovinskog rata i članova njihovih obitelji
4.1.5. Odsjek za praćenje priznatih prava pripadnika Hrvatskog vijeća obrane i
članova njihovih obitelji
4.1.6. Odsjek za ostvarivanje prava stradalih pirotehničara.«.

Članak 25.

Naslov iznad članka 32. i članak 32. mijenjaju se i glase:

*»4.1.1. Odsjek za ostvarivanje statusa i prava HRVI iz Domovinskoga rata

Članak 32.*

Odsjek za ostvarivanje statusa i prava HRVI iz Domovinskoga rata obavlja
reviziju prvostupanjskih rješenja kojima se priznaje status HRVI iz Domovinskoga
rata, pravo na osobnu invalidninu, pravo na ortopedski doplatak, pravo na
doplatak za njegu i pomoć druge osobe, rješava o drugim pravima HRVI za koje je
zakonom propisana revizija, rješava o žalbama u drugostupanjskom postupku.
U obavljanju revizije i u drugostupanjskom upravnom postupku pribavljaju se
nalazi i mišljenja liječničkog povjerenstva u drugom stupnju o postotku
oštećenja organizma. Pruža pravnu i stručnu pomoć liječničkim povjerenstvima,
organizira pregled kod liječnič­kih povjerenstava povodom žalbe. Radi na
ujednačavanju kriterija za rad prvostupanjskih i drugostupanjskih liječničkih
povjerenstava kao i ustanova za vještačenje u postupku priznavanja statusa HRVI
iz Domovinskog rata.«.

Članak 26.

Naslov iznad članka 33. i članak 33. mijenjaju se i glase:

*»4.1.2. Odsjek za ostvarivanje statusa i prava članova obitelji smrtno
stradaloga, zatočenoga ili nestaloga hrvatskog branitelja iz Domovinskog rata

Članak 33.*

Odsjek za ostvarivanje statusa i prava članova obitelji smrtno stradaloga,
zatočenoga ili nestaloga hrvatskog branitelja iz Domovinskog rata obavlja
reviziju prvostupanjskih rješenja kojima se priz­naje status člana obitelji
smrtno stradaloga, zatočenoga ili nestaloga hrvatskog branitelja, pravo na
obiteljsku invalidninu, naknadu u iznosu obiteljske invalidnine i o drugim
pravima za koje je Zakonom propisana revizija. Rješava o žalbama u
drugostupanjskom postup­ku.
U obavljanju revizije i u drugostupanjskom upravnom postupku pribavljaju se
nalazi i mišljenja liječničkog povjerenstva u drugom stupnju o uzročnoj
povezanosti smrti hrvatskog branitelja iz Domovinskog rata sa sudjelovanjem u
obrani suvereniteta Republike Hrvatske. Pruža pravnu i stručnu pomoć liječničkim
povjerenstvima, organizira pregled kod liječničkih povjerenstava povodom
žalbe.«.

Članak 27.

U naslovu ispred članka 34. i u članku 34. stavku 1. iza riječi: »Upravnog suda«
dodaju se riječi: »Republike Hrvatske«.

Članak 28.

Iza članka 34. dodaju se naslovi i članci 34.a i 34.b koji glase:

*»4.1.4. Odsjek za evidenciju i analizu priznatih statusa i prava iz Zakona o
pravima hrvatskih branitelja iz Domovinskog rata i članova njihovih obitelji

Članak 34.a*

Odsjek za evidenciju i analizu priznatih statusa i prava iz Zakona o pravima
hrvatskih branitelja iz Domovinskog rata i članova njihovih obitelji prikuplja
podatke o priznatim statusima i pravima hrvatskih branitelja iz Domovinskog rata
i članova njihovih obitelji, sistematizira prikupljene podatke i vodi pregledne
evidencije. Odsjek analizira prikupljene podatke, izrađuje izvješća i predlaže
mjere za poboljšanje stanja u invalidskoj zaštiti hrvatskih branitelja iz
Domovinskog rata i članova njihovih obitelji te ekonomično korištenje sredstava
iz Državnog proračuna Republike Hrvatske.

*4.1.5. Odsjek za praćenje priznatih prava pripadnika Hrvatskog vijeća obrane i
članova njihovih obitelji

Članak 34.b*

Odsjek za praćenje priznatih prava pripadnika Hrvatskog vijeća obrane i članova
njihovih obitelji vodi evidenciju o priznatim pravima pripadnika Hrvatskog
vijeća obrane i članova njihovih obitelji radi provođenja mjera za usklađivanje
sa Zakonom o pravima hrvatskih branitelja iz Domovinskog rata i članova njihovih
obitelji i Ugovorom između Republike Hrvatske i Bosne i Hercegovine o suradnji
na području prava stradalnika rata u Bosni i Hercegovini koji su bili pripadnici
Hrvatskog vijeća obrane i članova njihovih obitelji. Surađuje sa Hrvatskim
zavodom za mirovinsko osiguranje u svezi ostvarivanja mirovinskih prava
pripadnika Hrvatskog vijeća obrane i članova njihovih obitelji prema navedenom
međudržavnom Ugovoru. Prati rad Povjerenstva za reviziju ocjena invalidnosti u
postupku priznavanja mirovinskih prava pripadnika Hrvatskog vijeća obrane i
članova njihovih obitelji. Izrađuje izvješća o priznatim pravima i predlaže
mjere za poboljšanje stanja u ovom području.«.

Članak 29.

U naslovu iznad članka 35. koji glasi: »4.1.4. Odsjek za ostvarivanje prava
stradalih pirotehničara«, redni broj: »4.1.4.« mijenja se u redni broj:
»4.1.6.«.

Članak 30.

Članak 38. mijenja se i glasi:
»Odsjek za ostvarivanje prava na opskrbninu obavlja reviziju prvostupanjskih
rješenja kojima se priznaje pravo na opskrbninu i doplatak za pripomoć u kući.
Rješava o žalbama u drugostupanjskom postupku.«.

Članak 31.

Članak 44. mijenja se i glasi:
»Uprava za stambeno zbrinjavanje obavlja upravne i druge struč­ne poslove vezano
za problematiku stambenog zbrinjavanja članova obitelji poginuloga, umrloga,
zatočenoga ili nestaloga hrvatskoga branitelja i HRVI iz Domovinskoga rata,
zaprima u postupak njihove zahtjeve za dodjelu stana i kredita, donosi po
skraćenom upravnom postupku konačna rješenja o pravu na dodjelu stana i
stambenog kredita; surađuje s drugim ministarstvima te jedinicama lokalne i
područne samouprave poradi učinkovite provedbe i ostvarivanja prava na stambeno
zbrinjavanje; izrađuje nacrt i donosi prijedlog jedinstvene Liste reda prvenstva
osoba koje ostvaruju pravo na stambeno zbrinjavanje, te Liste reda prvenstva
prema županijama, oglašava i objavljuje Liste reda prvenstva prema jedinicama
područne samouprave i jedinicama lokalne samouprave; pruža stručnu i pravnu
pomoć pri ostvarivanju prava korisnika na ustupanje građevinskog zemljišta,
komunalno uređenje i opremanje građevinskog zemljišta te ostvarivanju prava na
ustupanje priključaka na komunalnu infrastrukturu; pruža stručnu i pravnu pomoć
pri realizaciji stambenih kredita, obavještava korisnike o uvjetima kreditne
sposobnosti, procjenjuje nekretnine radi zasnivanja založnog prava te prati
namjensko korištenje dodijeljenih stambenih kredita; ustrojava i organizira rad
Stručne komisije i Stambene komisije te predlaže pravilnike o njihovom radu;
rješava podneske, zahtjeve i pritužbe koji se odnose na pitanje ostvarivanja
prava na stambeno zbrinjavanje; u suradnji s jedinicom lokalne samouprave brine
se o osiguranju građevinskog zemljišta za izgradnju višestambenih jedinica za
potrebe stambenog zbrinjavanja većeg broja korisnika prava; vodi evidenciju o
podnesenim zahtjevima, dodijeljenim stanovima i stambenim kreditima te o imovini
koja je dana na upravljanje Ministarstvu radi stambenog zbrinjavanja; organizira
upravljanje stambenim zgradama i stanovima preuzetim od drugih tijela držav­ne
uprave, izdaje različite potvrde na temelju službenih evidencija; obavlja
savjetodavnu i pravnu pomoć vezano za ostvarivanje svih prava koja se odnose na
stambeno zbrinjavanje, a osobito glede ishođenja odgovarajuće dokumentacije;
organizira i provodi natječaje za kupnju stanova na slobodnom tržištu, te
prodaju istih putem stambenih kredita; pruža savjetodavnu i pravnu pomoć
korisnicima prava kod kupnje stanova ili kuća u vlastitoj organizaciji. Uprava
za stambeno zbrinjavanje u suradnji s jedinicama lokalne samouprave osigurava
lokacije za organiziranu izgradnju stambenih jedinica namijenjenih stambenom
zbrinjavanju stradalnika iz Domovinskog rata, u suradnji s Ministarstvom obrane
osigurava lokacije za organiziranu izgradnju na građevinskim zemljištima u
sklopu napuštenih vojarni kojima upravlja Ministarstvo obrane, ukoliko jedinice
lokalne samouprave ne osiguraju potrebne lokacije za organiziranu stambenu
izgradnju, dostavlja Ministarstvu zaštite okoliša, prostornog uređenja i
graditeljstva točan broj i strukturu stanova za organiziranu stambenu izgradnju.
Uprava obavlja i druge poslove koji su joj stavljeni u nadležnost posebnim
zakonom ili drugim propisima.
Za obavljanje poslova iz djelokruga Uprave za stambene poslove ustrojavaju se:
5.1. Odjel za dodjelu stanova, savjetodavnu i pravnu pomoć
5.2. Odjel za dodjelu stambenih kredita i izradu Liste reda prvenstva
5.3. Odjel za gospodarenje.«.

Članak 32.

Naslov iznad članka 45. i članak 45. mijenjaju se i glase:

*»5.1. Odjel za dodjelu stanova, savjetodavnu i pravnu pomoć

Članak 45.*

Odjel za dodjelu stanova zaprima zahtjeve za stambeno zbrinjavanje, prikuplja
potrebnu dokumentaciju, ažurira spise predmeta, zaprima i rješava prigovore,
podneske, izdaje različite potvrde i obavijesti, donosi konačna rješenja o pravu
korisnika na odgovarajući vid stambenog zbrinjavanja, pravo na dodjelu stana,
pravo na dodjelu stambenog kredita za kupnju korištenog stana ili kuće u
vlasništvu Republike Hrvatske, rješava o obnovi postupka pravomoćno okončanog
prvostupanjskim rješenjem.
Pruža stručnu pomoć u postupcima ostvarivanja prava na građevinsko zemljište,
ishođenja građevinske dozvole, prava na komunalne priključke, te rješava sve
podneske, zahtjeve i pritužbe koji se odnose na pitanja ostvarivanja navedenih
prava.
Odjel obavlja i druge poslove koji su mu stavljeni u nadležnost posebnim zakonom
ili drugim propisima.
Odjel za dodjelu stanova u svom sastavu ima dva odsjeka:
5.1.1. Odsjek za dodjelu stanova;
5.1.2. Odsjek za savjetodavnu i pravnu pomoć te praćenje kvalitete stanovanja.«.

Članak 33.

U članku 46. stavku 1. iza riječi: »stana«, briše se riječ: »te«, a iza zagrade
umjesto točke stavlja se zarez i dodaju riječi: »te zahtjeve za dodjelu stana
osoba koje su zatečene kao korisnici stanova u vlasništvu Republike Hrvatske
kojima upravlja Ministarstvo obrane, Ministarstvo unutarnjih poslova,
Ministarstvo pravosuđa, Ministarstvo mora, prometa i infrastrukture, Agencija za
pravni promet i posredovanje nekretninama i Središnji državni ured za
upravljanje državnom imovinom do stupanja na snagu Zakona o pravima hrvatskih
branitelja iz Domovinskog rata i članova njihovih obitelji (Narodne novine, br.
174/2004, 92/2005).«.

Članak 34.

Naslov iznad članka 47. i članak 47. mijenjaju se i glase:

*»5.1.2. Odsjek za savjetodavnu i pravnu pomoć te praćenje kvalitete stanovanja

Članak 47.*

Odsjek za savjetodavnu i pravnu pomoć te praćenje kvalitete stanovanja obavlja
pravne i stručne poslove u svezi s ostvarivanjem prava na stambeno zbrinjavanje,
prati stanje u primjeni zakonskih propisa koji reguliraju navedenu oblast, prati
i pomaže u postupcima ostvarivanja prava na građevinsko zemljište, građevinsku
dozvolu, komunalne priključke, tumači i objašnjava provedbene urbanističke
planove, daje savjete, odgovara na dopise i podneske, organizira i provodi
natječaje za kupnju stanova na slobodnom tržištu, brine o stanovima koje koriste
roditelji koji ih ne mogu otkupiti (II. nasljedni red), koordinira rad Stručne
komisije, obavlja izvide na terenu, vrši procjenu nekretnina, provjerava
vlasničku dokumentaciju, prati namjensko korištenje dodijeljenih stambenih
kredita, radi poslove etažiranja, uknjižbe i prijenos prava vlasništva.
Izrađuje kupoprodajne ugovore, prati kvalitetu izgrađenih stanova, surađuje s
predstavnicima stanova, izvođačima radova, upraviteljima zgrada, organizira
otklanjanje nedostataka na izgrađenim stanovima, čuva dokumentaciju kojom se
jamči kvaliteta izgrađenih stanova.«.

Članak 35.

Iza članka 47. dodaju se naslovi i članci 47.a i 47.b koji glase:

*»5.2. Odjel za dodjelu stambenih kredita i izradu Liste reda prvenstva

Članak 47.a*

Odjel za dodjelu stambenih kredita zaprima zahtjeve za stambeno zbrinjavanje,
prikuplja potrebnu dokumentaciju, ažurira spise predmeta, izrađuje Liste reda
prvenstva, zaprima i rješava prigovore, podneske, izdaje različite potvrde i
obavijesti, donosi konačna rješenja o pravu korisnika na odgovarajući vid
stambenog zbrinjavanja, pravo na dodjelu stana, pravo na dodjelu stambenog
kredita za poboljšanje uvjeta stanovanja, pravo na dodjelu stambenog kredita za
kupnju stana ili kuće, pravo na dodjelu stambenog kredita za izgrad­nju kuće,
pravo na dodjelu stambenog kredita za razliku površina, pravo na dodjelu
stambenog kredita za dovršenje stana ili kuće i putem stambenog kredita prodaje
stanove izgrađene u okviru programa organizirane stambene izgradnje, rješava o
obnovi postupka pravomoćno okončanog prvostupanjskim rješenjem. Odjel izdaje
tabularne isprave radi uknjižbe prava vlasništva za stanove kupljene putem
stambenog kredita.
Odjel obavlja i druge poslove koji su mu stavljeni u nadležnost posebnim zakonom
ili drugim propisima.
Odjel za dodjelu stambenih kredita u svom sastavu ima dva odsjeka:
5.2.1. Odsjek za dodjelu stambenih kredita;
5.2.2. Odsjek za izradu Liste reda prvenstva i evidenciju spisa.
5.2.1. Odsjek za dodjelu stambenih kredita.

*Članak 47.b*

Odsjek za dodjelu stambenih kredita rješava zahtjeve korisnika prava na stambeni
kredit, pravo na stambeni kredit za kupnju stana ili kuće, pravo na stambeni
kredit za izgradnju kuće, pravo na stambeni kredit za poboljšanje uvjeta
stanovanja, pravo na stambeni kredit za dovršenje stana ili kuće, pravo na
stambeni kredit za razliku površine, pravo na stambeni kredit za kupnju stana
izgrađenog u organiziranoj stambenoj izgradnji.
Izdaje potvrde za ostvarivanje prava na građevinsko zemljište i komunalne
priključke na temelju zatraženog vida stambenog zbrinjavanja i dokaza koji
prileže u spisu, radi izmjene rješenja i anekse ugovora o kupoprodaji radi
ispravljanja podataka o čestici prodanog stana, njegovoj veličini, kućnom broju
i dr. Odjel po skraćenom upravnom postupku donosi konačno rješenje o pravu na
stambeni kredit.«.

Članak 36.

U naslovu iznad članka 48. koji glasi: »5.1.3. Odsjek za izradu Liste reda
prvenstva i evidenciju spisa«, redni broj: »5.1.3.« mijenja se u redni broj:
»5.2.2.«.

Članak 37.

Naslov iznad članka 49. i članak 49. brišu se.

Članak 38.

Naslov iznad članka 50. i članak 50. mijenjaju se i glase:

*»5.3. Odjel za gospodarenje

Članak 50.*

Odjel za gospodarenje obavlja poslove gospodarenja i najma dodijeljenih stanova
članovima obitelji poginuloga, umrloga, zatočenoga ili nestaloga hrvatskoga
branitelja i HRVI iz Domovinskoga rata, otkup dodijeljenih stanova i izračun
cijene stana te šifriranje stanova, te evidenciju dodijeljenih stanova.
Obavlja poslove otkupa stanova; priprema zahtjeve za otkup stana, prikuplja
dokumentaciju vezanu za otkup, pravno obrađuje spis predmeta; obavlja izračun
cijene stana, priprema ugovore o kupoprodaji, te ih podnosi Državnom
odvjetništvu Republike Hrvatske na mišljenje; obavlja kontrolu uplate mjesečnih
obroka za otkupljene stanove koji su prodani na obročnu otplatu, te poduzima
mjere naplate neuplaćenih iznosa duga, pruža stručnu i pravnu pomoć koris­nicima
prava na otkup stanova, a u vezi uknjižbe prava vlasništva, te izdavanje
tabularnih isprava, vodi evidenciju i šifriranje stanova, izrađuje ugovore o
najmu stanova, anekse ugovora o najmu stanova, vrši kontrolu uplate najamnine,
dostavlja mjesečne uplatnice s naslova najamnine kao i opomene zbog neplaćanja
iste, te obavlja sve druge financijsko pravne poslove vezane za najam i
upravljanje stambenim zgradama, suradnju s predstavnicima stanara i izvođača
radova, te otklanjanje nedostataka u jamstvenom roku.
Odjel obavlja i druge poslove koji su mu stavljeni u nadležnost posebnim zakonom
ili drugim propisima.«.

Članak 39.

Naslovi iznad članaka 51., 52. i 53. i članci 51., 52. i 53. brišu se.

Članak 40.

Članak 54. mijenja se i glasi:
»Uprava za obitelj izrađuje nacrte prijedloga zakona i prijed­loge drugih
propisa iz djelokruga rada Uprave; daje mišljenja na prijedloge zakona i drugih
propisa iz djelokruga rada Uprave; provodi međuresornu i međunarodnu suradnju;
predlaže unapređenje i usklađivanje propisa iz svog djelokruga s odgovarajućim
nacionalnim i međunarodnim dokumentima i drugim propisima te postupa po
preuzetim međunarodnim konvencijama o zaštiti interesa i prava djece, mladeži,
obitelji i osoba s invaliditetom iz djelokruga rada Uprave; prati i koordinira
provedbu mjera obiteljske i populacijske politike, kao i nacionalnih strategija
i drugih nacionalnih dokumenata vezanih uz obitelj, djecu i mladež te osobe s
invaliditetom; obavlja stručne poslove savjetovanja i prevencije koji se odnose
na: brak i smanjenje razvoda brakova, smanjenje pobačaja, međusobne odnose
unutar obitelji, obveze uzdržavanja djece i roditelja te među srodnicima u
pravoj liniji i druge okolnosti u obitelji koje traže stručnu potporu i pomoć,
odgoj djece, posvojenje, osobe s invaliditetom, sve oblike ovisnosti kod djece i
mladeži; obavlja stručne poslove savjetovanja u svrhu uključivanja u svakodnevni
život nakon duljeg boravka u odgojnoj ustanovi; potiče odgovorno roditeljstvo i
skrb o članovima obitelji; poduzima mjere usmjerene na podizanje kvalitete
života djece, mladeži, obitelji i osoba s invaliditetom; potiče unapređenje
kvalitete obiteljskog života i promiče obiteljske vrijed­nosti; osniva
obiteljske centre i daje suglasnost na osnivanje podruž­nica, usklađuje njihovo
djelovanje, obavlja stručni i inspekcijski nadzor nad radom obiteljskih centara
i njihovih podružnica; potiče programe savjetovališta za trudnice i članove
njihovih obitelji, djece i mladeži, osoba s invaliditetom i žrtava obiteljskog
nasilja te prati njihovu provedbu; potiče i usmjerava razvoj specijalističkih
tečajeva, seminara i programa edukacije za stručne djelatnike obiteljskih
centara i savjetovališta iz svog djelokruga; prati provedbu propisa u području
obiteljskih naknada i potpora, daje naputke i tumačenja njihove primjene;
prikuplja, prati i izučava učinke primjene propisa i nacionalnih dokumenata iz
svog djelokruga te daje projekcije mogućih kretanja na ovom području; potiče i
provodi istraživanja: o roditeljstvu, obitelji, djeci, mladeži i osobama s
invaliditetom, demografskim kretanjima, usklađivanju poslovnog i obiteljskog
života, suvremenim potrebama obitelji, te odnosima među spolovima; prati i
proučava relevantne pokazatelje drugih država te izrađuje komparativne analize
iz djelokruga Uprave; priređuje redovita ili povremena izvješća za potrebe Vlade
Republike Hrvatske, Hrvatskoga sabora ili međunarodnih institucija; izrađuje
objedinjena izvješća o proved­bi mjera nacionalnih dokumenata iz djelokruga rada
Uprave; priređuje prijedloge priopćenja i odgovora Vladi Republike Hrvatske,
Hrvatskome saboru, tijelima državne uprave, medijima i građanima; sudjeluje u
radu međuresornih tijela na izradi odgovora i stajališta te u pripremi odgovora
na upite drugih država i međunarodnih organizacija, njihovih tijela i
institucija; organizira i provodi edukacije iz djelokruga rada Uprave; obavlja
nadzor i praćenje te daje naputke za primjenu propisa o doplatku za djecu,
rodiljnim dopustima i nak­nadama, pomoći za opremu novorođenog djeteta te drugih
propisa iz djelokruga rada Uprave; organizira i provodi na nacionalnoj razini
programe, akcije i kampanje vezano uz nacionalne prioritete i suklad­no
preporukama međunarodnih tijela i organizacija; provodi nadzor nad zakonitošću
rada Agencije za mobilnost i programe Europske unije i nadzor nad provedbom
Programa Mladi na djelu; potiče aktiv­no sudjelovanje mladeži u društvu i
osnivanje klubova i centara za mladež; potiče razvoj programa rada u zajednici,
volonterskog rada i rada organizacija civilnog društva koje su potpora
roditeljima, obitelji, djeci, mladeži, osobama s invaliditetom i drugim
socijalno osjetljivim skupinama stanovništva; procjenjuje, osigurava financijsku
potporu, prati provedbu i evaluira programe i projekte organizacija civilnog
društva usmjerenih dobrobiti obitelji, djece, mladeži, osoba s invaliditetom i
drugih socijalno osjetljivih skupina; obavlja poslove promidžbe i informiranja
te koordiniranja i pripreme tekstova za publikacije, koordiniranja i suradnje s
autorima, recenzentima i urednicima publikacija, organiziranja poslova lekture,
redakture, korekture, grafičkog uređivanja i tiskanja te distribucije
publikacija iz svog djelokruga; obavlja poslove uređivanja i pripreme članaka za
temu Obitelj na internet portalu Moja uprava; prati, prevodi i tiska međunarodne
dokumente vezane uz djelokrug rada Uprave; organizira stručne skupove nacionalne
i međunarodne razine vezane uz djelokrug rada Uprave; organizira obilježavanja
nacionalnih i međunarodnih dana vezanih uz djelokrug rada Uprave; osigurava
suradnju stručnih, znanstvenih, vladinih i nevladinih ustanova i organizacija
civilnog društva u zemlji i inozemstvu; surađuje s međunarodnim tijelima
odgovarajućega djelokruga i nadležnosti; obavlja stručno-administrativne poslove
vezane uz rad savjetodavnih tijela Vlade Republike Hrvatske iz djelokruga rada
Uprave. Uprava obavlja i druge poslove koji su joj stavljeni u nadležnost
posebnim zakonom ili drugim propisima.
Za obavljanje poslova iz djelokruga Uprave za obitelj ustrojavaju se:
6.1. Odjel za obitelj
6.2. Odjel za djecu i mladež
6.3. Odjel za osobe s invaliditetom
6.4. Odjel za pravne poslove i inspekcijski nadzor
6.5. Odjel za međunarodnu suradnju i publicistiku.«.

Članak 41.

Članak 55. mijenja se i glasi:
»Odjel za obitelj izrađuje nacrte prijedloga zakona i drugih propisa iz
djelokruga rada Odjela; daje mišljenja na prijedloge zakona i drugih propisa iz
djelokruga rada Odjela; predlaže unaprjeđenje i usklađivanje propisa iz svog
djelokruga s odgovarajućim nacionalnim i međunarodnim dokumentima i drugim
propisima te postupa po preuzetim međunarodnim konvencijama o zaštiti interesa i
prava obitelji; prati, provodi i koordinira provedbu mjera obiteljske i
populacijske politike, strategije zaštite od nasilja u obitelji te drugih nacio­nalnih
strategija/dokumenata i programa iz djelokruga rada Odjela; potiče razvoj usluga
namijenjenih dobrobiti obitelji, obavlja stručne poslove savjetovanja i
prevencije koji se odnose na: brak i smanjenje razvoda brakova, smanjenje
pobačaja, međusobne odnose unutar obitelji, obveze uzdržavanja djece i roditelja
te među srodnicima u pravoj liniji i druge okolnosti u obitelji koje traže
stručnu potporu i pomoć, odgoj djece, posvojenje i zaštite od nasilja u
obitelji; poduzima mjere usmjerene na podizanje kvalitete života obitelji,
potiče odgovorno roditeljstvo i skrb o članovima obitelji; potiče unaprjeđenje
kvalitete obiteljskog života i promiče obiteljske vrijednosti; prati i predlaže
mjere za poboljšanje položaja jednoroditeljskih obitelji; osniva obiteljske
centre i daje suglasnost na osnivanje podružnica, usklađuje njihovo djelovanje,
obavlja stručni i inspekcijski nadzor nad radom obiteljskih centara i njihovih
podružnica; unapređuje organizaciju, sadržaj i način rada ustanova iz djelokruga
rada Odjela; potiče programe savjetovališta za trudnice i članove njihovih
obitelji te žrtava obiteljskog nasilja i prati njihovu provedbu; potiče i
usmjerava razvoj specijalističkih tečajeva, seminara i programa edukacije za
stručne djelatnike obiteljskih centara i savjetovališta za trudnice i članove
njihovih obitelji te žrtava obiteljskog nasilja; unapređuje sustav zaštite od
obiteljskog nasilja, prati provedbu propisa u području obiteljskih naknada i
potpora, daje naputke i tumačenja njihove primjene; prati isplate doplataka za
djecu i predlaže mjere za poboljšanje učinka doplatka za djecu i rodiljnih
naknada i pomoći za opremu novorođenog djeteta; prikuplja, prati i izučava
učinke primjene propisa i nacionalnih dokumenata iz svog djelokruga te daje
projekcije mogućih kretanja na ovom području; potiče i provodi znanstvena
istraživanja o roditeljstvu, obitelji, demografskim kretanjima, usklađivanju
poslovnog i obiteljskog života te suvremenim potrebama obitelji i odnosima među
spolovima; potiče usklađivanje obiteljskog i profesionalnog života te
obiteljskog poduzetništva putem međuresorne suradnje, prati i proučava
relevantne pokazatelje drugih država iz djelokruga rada Odjela te izrađuje
komparativne analize; priređuje redovita ili povremena izvješća za potrebe Vlade
Republike Hrvatske, Hrvatskoga sabora ili međunarodnih institucija; izrađuje
objedinjena izviješća o provedbi mjera nacionalnih dokumenata iz djelokruga rada
Odjela; priređuje prijedloge priopćenja i odgovora Vladi Republike Hrvatske,
Hrvatskome saboru, tijelima državne uprave, medijima i građanima; sudjeluje u
radu međuresornih tijela na izradi odgovora i stajališta te u pripremi odgovora
na upite drugih država i međunarodnih organizacija, njihovih tijela i
institucija; organizira i provodi edukacije iz djelokruga rada Odjela; obavlja
nadzor i praćenje te daje naputke za primjenu propisa o doplatku za djecu,
rodiljnim dopustima i naknadama, pomoći za opremu novorođenog djeteta te drugih
propisa iz djelokruga rada Odjela; organizira i provodi na nacionalnoj razini
programe, akcije i kampanje vezano uz nacionalne prioritete i sukladno
preporukama međunarodnih tijela i organizacija; potiče razvoj programa rada u
zajednici i rada organizacija civilnog društva koje su potpora roditeljima,
obitelji i drugim socijalno osjetljivim skupinama stanovništva; prati provedbu i
evaluira programe i projekte organizacija civilnog društva usmjerenih dobrobiti
obitelji i drugih socijalno osjetljivih skupina; priprema članke na temu Obitelj
na Internet portalu Moja uprava; organizira stručne skupove nacionalne i
međunarodne razine vezane uz djelokrug rada Odjela; osigurava suradnju stručnih,
znanstvenih, vladinih i nevladinih ustanova i organizacija civilnog društva u
zemlji i inozemstvu; surađuje s međunarodnim tijelima odgovarajućeg djelokruga i
nadležnosti; obavlja stručno administrativne poslove vezane uz rad savjetodavnih
tijela Vlade Republike Hrvatske iz djelokruga rada Odjela; sudjeluje u provedbi
stručnog nadzora nad radom obiteljskih centara, savjetovališta i drugih pravnih
i fizičkih osoba koje obavljaju poslove iz djelokruga rada Odjela; Odjel obavlja
i druge poslove koji su mu stavljeni u nadležnost posebni zakonom ili drugim
propisima.
Odjel u svom sastavu ima četiri odsjeka:
6.1.1. Odsjek za provedbu mjera populacijske politike;
6.1.2. Odsjek za podizanje kvalitete obiteljskog života;
6.1.3. Odsjek za praćenje i unapređenje rada obiteljskih centara;
6.1.4. Odsjek za unaprjeđenje zaštite žrtava nasilja u obitelji.«.

Članak 42.

Članak 56. mijenja se i glasi:
»Odsjek za provedbu mjera populacijske politike izrađuje nacrte i daje mišljenja
na prijedloge zakona i drugih propisa iz djelokruga rada Odsjeka; predlaže
unaprjeđenje i usklađivanje propisa iz svog djelokruga s nacionalnim i
međunarodnim dokumentima i drugim propisima; prati, provodi, usklađuje,
koordinira i izrađuje objedinjena izviješća o provedbi mjera Nacionalne
populacijske politike; obavlja stručne poslove savjetovanja i prevencije koji se
odnose na: brak, smanjenje razvoda brakova i pobačaja; potiče programe
savjetovališta i organizacija civilnog društva koje su potpora trudnicama i
članovima njihovih obitelji te prati njihovu provedbu i provodi stručni nadzor;
potiče i usmjerava razvoj specijalističkih tečajeva, seminara i programa
edukacije za stručne djelatnike savjetovališta za trudnice i članove njihovih
obitelji; prati isplate doplataka za djecu i predlaže mjere za poboljšanje
učinka doplatka za djecu i rodiljnih naknada i pomoći za opremu novorođenog
djeteta; potiče i provodi znanstvena istraživanja o demografskim kretanjima,
usklađivanju poslovnog i obiteljskog života te zaštiti majčinstva i očinstva;
prati i proučava relevantne pokazatelje drugih država iz djelokruga rada Odsjeka
te izrađuje komparativne analize; priređuje redovita ili povremena izvješća te
prijedloge priopćenja i odgovora za potrebe Vlade Republike Hrvatske, Hrvatskog
sabora ili međunarodnih institucija, tijela državne uprave, medija i građana;
sudjeluje u radu međuresornih tijela na izradi odgovora i stajališta na upite
drugih država i međunarodnih organizacija; organizira i provodi akcije i
kampanje vezano uz provedbu mjera Nacionalne populacijske politike; priprema
članke na temu Obitelj na Internet portalu Moja uprava; osigurava suradnju
stručnih, znanstvenih, vladinih i nevladinih ustanova i organizacija civilnog
društva u zemlji i inozemstvu; obavlja stručno administrativne poslove vezane uz
rad Savjeta za populacijsku politiku Vlade Republike Hrvatske; Odsjek obavlja
stručnu analizu učinaka mjera iz nadležnosti Odsjeka.«

Članak 43.

Članak 57. mijenja se i glasi:
»Odsjek za podizanje kvalitete obiteljskog života izrađuje nacrte i daje
mišljenja na prijedloge zakona i drugih propisa iz djelokruga rada Odsjeka;
predlaže unaprjeđenje i usklađivanje propisa iz svog djelokruga s nacionalnim i
međunarodnim dokumentima i drugim propisima te postupa po preuzetim međunarodnim
konvencijama o zaštiti interesa i prava obitelji; potiče razvoj usluga
namijenjenih dobrobiti obitelji; obavlja stručne poslove savjetovanja i
prevencije koji se odnose na: brak, međusobne odnose unutar obitelji (između
roditelja i djece i drugih srodnika), obveze uzdržavanja djece i roditelja te
među srodnicima u pravoj liniji i druge okolnosti u obitelji koje traže stručnu
potporu i pomoć, odgoj djece, posvojenje; poduzima mjere usmjerene na podizanje
kvalitete života obitelji, potiče odgovorno roditeljstvo i skrb o članovima
obitelji; prati i predlaže mjere za poboljšanje položaja jednoroditeljskih i
višečlanih obitelji; prikuplja, prati i izučava učinke primjene propisa i
nacionalnih dokumenata iz svog djelokruga te daje projekcije mogućih kretanja na
ovom području; potiče razvoj i unapređenje izvaninstitucijskih oblika potpore
obitelji; potiče i provodi znanstvena istraživanja o roditeljstvu, obitelji te
suvremenim potrebama obitelji; prati i proučava relevantne pokazatelje drugih
država iz djelokruga rada Odsjeka te izrađuje komparativne analize; priređuje
redovita ili povremena izvješća te prijedloge priopćenja i odgovora za potrebe
Vlade Republike Hrvatske, Hrvatskoga sabora ili međunarodnih institucija, tijela
državne uprave, medija i građana; sudjeluje u radu međuresornih tijela na izradi
odgovora i stajališta na upite drugih država i međunarodnih organizacija;
organizira i provodi edukacije, akcije i kampanje iz djelokruga rada Odsjeka;
potiče razvoj programa rada u zajednici i rada organizacija civilnog društva
koje su potpora roditeljima i obiteljima s naglaskom na višečlane obitelji te
prati njihovu provedbu i provodi stručni nadzor; priprema članke na temu Obitelj
na Internet portalu Moja uprava; organizira stručne skupove nacionalne i
međunarodne razine vezane uz djelokrug rada Odsjeka; osigurava suradnju
stručnih, znanstvenih, vladinih i nevladinih ustanova i organizacija civilnog
društva u zemlji i inozemstvu.«

Članak 44.

Članak 58. mijenja se i glasi:
»Odsjek za praćenje i unaprjeđenje rada obiteljskih centara izrađuje nacrte i
daje mišljenja na prijedloge zakona i drugih propisa iz djelokruga rada Odsjeka;
predlaže unaprjeđenje i usklađivanje propisa iz svog djelokruga s nacionalnim i
međunarodnim dokumentima i drugim propisima; potiče razvoj usluga namijenjenih
dobrobiti obitelji; osniva obiteljske centre i daje suglasnost na osnivanje
podružnica te usklađuje njihovo djelovanje i obavlja stručni nadzor nad njihovim
radom; unaprjeđuje organizaciju, sadržaj i način rada obiteljskih centara;
prati, analizira i predlaže unaprjeđenje rada stručnih radnika obiteljskih
centara te potiče i usmjerava razvoj specijalističkih tečajeva, seminara i
programa edukacije za stručne djelatnike; prikuplja, prati i izučava učinke
primjene propisa i nacio­nalnih dokumenata iz svog djelokruga; priređuje
redovita ili povremena izvješća te prijedloge priopćenja i odgovora za potrebe
Vlade Republike Hrvatske, Hrvatskoga sabora ili međunarodnih institucija, tijela
državne uprave, medija i građana; organizira i provodi edukacije iz djelokruga
rada Odsjeka; priprema članke na temu Obitelj na Internet portalu Moja uprava;
osigurava suradnju stručnih, znanstvenih, vladinih i nevladinih ustanova i
organizacija civilnog društva u zemlji i inozemstvu; predlaže unaprjeđenje
organizacije i bolje iskoristivosti stručnih potencijala obiteljskih centara;
prati i proučava stručno-analitičke pokazatelje iz rada obiteljskih centara;
potiče razvoj i prati savjetodavni, preventivni i preventivno – terapijski rad u
obiteljskim centrima; potiče suradnju, razvoj i provedbu programa obiteljskih
centara u suradnji s područnom (regionalnom) i lokalnom samoupravom, vjerskim
zajednicama, organizacije civilnog društva i javnim institucijama iz djelokruga
humanitarnih djelatnosti.«

Članak 45.

Iza članka 58. dodaje se naslov i članak 58.a koji glase:

*»6.1.4. Odsjek za unaprjeđenje zaštite žrtava nasilja u obitelji

Članak 58.a*

Odsjek za unaprjeđenje zaštite žrtava nasilja u obitelji izrađuje nacrte i daje
mišljenja na prijedloge zakona i drugih propisa iz djelokruga rada Odsjeka;
izrađuje nacionalne dokumente i strategije iz područja zaštite od nasilja u
obitelji; provodi, potiče, usklađuje i koordinira provedbu mjera Nacionalne
strategije zaštite od nasilja u obitelji i sudjeluje u provedbi ostalih
nacionalnih dokumenta vezanih uz zaštitu od nasilja i ravnopravnost spolova;
prati proved­bu i učinke te predlaže unaprjeđenje i usklađivanje propisa iz svog
djelokruga s nacionalnim i međunarodnim dokumentima i drugim propisima te
postupa po preuzetim međunarodnim konvencijama o zaštiti žrtava nasilja u
obitelji; potiče razvoj usluga namijenjenih zaštiti žrtava nasilja u obitelji;
obavlja stručne poslove savjetovanja i prevencije koji se odnose na zaštitu od
nasilja u obitelji; poduzima mjere usmjerene na podizanje kvalitete života
obitelji žrtava nasilja u obitelji; potiče razvoj programa savjetovališta za
žrtve obiteljskog nasilja i prati njihovu provedbu; potiče i usmjerava razvoj
specijalističkih tečajeva, seminara i programa edukacije za stručne djelatnike
savjetovališta za žrtve obiteljskog nasilja; potiče i provodi znanstvena
istraživanja o pojavnostima, oblicima i uzrocima obiteljskog nasilja te odnosima
među spolovima; prati i proučava relevantne pokazatelje drugih država iz
djelokruga rada Odsjeka te izrađuje komparativne analize i daje projekcije
mogućih kretanja na ovom području; priređuje redovita ili povremena izvješća te
prijedloge priopćenja i odgovora za potrebe Vlade Republike Hrvatske, Hrvatskog
sabora ili međunarodnih institucija, tijela državne uprave, medija i građana;
sudjeluje u radu međuresornih tijela na izradi odgovora i stajališta te u
pripremi odgovora na upite drugih država i međunarodnih organizacija; organizira
i provodi na nacionalnoj razini programe, akcije i kampanje vezano uz afirmaciju
prava i unaprjeđenje položaja žrtava nasilja u obitelji sukladno preporukama
međunarodnih tijela i organizacija; potiče razvoj programa rada u zajednici i
rada organizacija civilnog društva koje pružaju potporu žrtvama nasilja u
obitelji i rade na prevenciji i suzbijanju različitih oblika nasilja u obitelji
te prati provedbu i provodi stručni nadzor nad njima; priprema članke na temu
Obitelj na Internet portalu Moja uprava; organizira stručne skupove nacionalne i
međunarodne razine vezane uz djelokrug rada Odsjeka; osigurava suradnju
stručnih, znanstvenih, vladinih i nevladinih ustanova i organizacija civilnog
društva u zemlji i inozemstvu; surađuje s međunarodnim tijelima odgovarajućeg
djelokruga i nadležnosti; obavlja stručno administrativne poslove vezane uz rad
savjetodavnih tijela Vlade Republike Hrvatske iz djelokruga rada Odsjeka; potiče
preventivne mjere radi smanjivanja pojave nasilja u obitelji te obavlja ostale
poslove radi unaprjeđenja položaja i afirmacije prava žrtava nasilja u
obitelji.«.

Članak 46.

Članak 59. mijenja se i glasi:
»Odjel za djecu i mladež obavlja poslove vezane uz unaprjeđivanje politike i
promicanje prava djece i mladeži, izrađuje nacrte prijedloga strategija,
nacionalnih programa te daje mišljenja na prijedloge zakona i drugih propisa iz
djelokruga rada Odjela, predlaže unaprjeđenje i usklađivanje propisa iz
djelokruga rada Odjela s odgovarajućim nacionalnim i međunarodnim dokumentima te
prati i koordinira provedbu nacionalnih strategija i drugih nacionalnih
dokumenata, provodi mjere iz nacionalnih programa i strategija iz djelokruga
rada Odjela. Odjel izrađuje mišljenja, izvješća i predlaže mjere za poboljšanje
položaja djece na lokalnoj i državnoj razini, prati provedbu postojećih
zakonskih propisa koji se odnose na zaštitu i prava djece, izrađuje izvješća po
Konvenciji Ujedinjenih naroda o pravima djeteta, obavlja međuresornu i
međunarodnu suradnju iz djelokruga rada Odjela, priređuje redovita ili povremena
izvješća za potrebe Vlade Republike Hrvatske, Hrvatskoga sabora ili međunarodne
institucije, priređuje prijedloge priopćenja i odgovora Vladi Republike
Hrvatske, Hrvatskome saboru, tijelima državne uprave, medijima i građanima,
postupa po predstavkama i pritužbama građana te pruža savjetodavnu pomoć
građanima, sudjeluje u provedbi edukacije stručnih radnika obiteljskih centara
iz djelokruga rada Odjela, organizira i provodi na nacionalnoj razini programe,
akcije i kampanje na području afirmacije i zaštite prava djece a vezano uz
nacionalne prioritete te sukladno preporukama međunarodnih tijela i
organizacija, prati i provodi znanstveno-istraživačke projekte usmjerene
osnaživanju djece, procjenjuje i potiče razvoj programa rada u zajednici i
volonterskog rada te organizacija civilnog društva koje su potpora djeci, prati
provedbu te evaluira programe i projek­te organizacija civilnog društva
usmjerene dobrobiti djece, obavlja poslove promidžbe i informiranja te pripreme
stručnih podloga za publikacije iz djelokruga rada Odjela, obavlja poslove
vezane uz dodjelu Nagrade za promicanje prava djeteta, obavlja
stručno-administrativne poslove vezane uz rad savjetodavnih tijela Vlade
Republike Hrvatske iz djelokruga Odjela, surađuje sa stručnim, znanstvenim,
vladinim i nevladinim tijelima, organizacijama civilnog društva u zemlji i
inozemstvu vezano uz unapređivanje položaja djece, potiče provedbu: programa
usmjerenih humanim i odgojnim vrijednostima, kvalitetnom provođenju slobodnog
vremena te dostupnosti športa i kulture djeci, programa usmjerenih promicanju
dojenja, programa usmjerenih nadarenoj djeci, programa usmjerenih svim ranjivim
skupinama djece (nacionalne manjine, djece žrtve trgovanja, djece pogođene ratom
i posljedicama rata, djece s poremećajima u ponašanju), programa usmjerenih
suzbijanju svih oblika nasilja nad i među djecom, sudjeluje u provedbi Akcije
»Gradovi i općine prijatelji djece«, te djeluje u cilju senzibiliziranja
javnosti o pravima djece.
Odjel sudjeluje u edukaciji stručnjaka koji rade s mladeži i organizira stručne
skupove nacionalne i međunarodne razine vezane uz provedbu politike za mlade.
Procjenjuje, prati provedbu te evaluira programe i projekte udruga mladih i za
mlade, prati i provodi znanstveno-istraživačke projekte usmjerene osnaživanju
mladeži, potiče aktivnosti usmjerene prevenciji poremećaja u ponašanju djece i
mladeži, maloljetničke delinkvencije i ovisnosti, sudjeluje u izradi i provedbi
programa za suzbijanje različitih oblika ovisnosti kod mladeži te potiče
programe usmjerene neformalnom obrazovanju i aktivnostima u slobodnom vremenu
mladih.
Odjel izrađuje stručne podloge i izvješća u svrhu predlaganja mjera za poticanje
aktivnog sudjelovanja mladeži u društvu, promiče nacionalne, obiteljske i
kulturne vrijednosti kod mladeži i u tu svrhu provodi kampanje vezane uz
nacionalne prioritete i sukladno preporukama međunarodnih tijela i organizacija.
Analizira stanje i predlaže mjere za poboljšanje socioekonomskog standarda
mladeži, potiče osnivanje i rad lokalnih i regionalnih centara za mladež, te
klubova za mladež, potiče razmjene iskustava mladih s mladima iz hrvatske
dijaspore i svijeta, potiče volonterski i humanitarni rad mladeži.
Provodi nadzor nad zakonitošću rada Agencije za mobilnost i programe Europske
unije i nadzor nad provedbom Programa Mladi na djelu.
Surađuje sa stručnim i znanstvenim ustanovama te organizacijama civilnog društva
u zemlji i inozemstvu vezano za unaprjeđivanje položaja mladih u društvu.
Obavlja stručne poslove za Povjerenstvo Vlade Republike Hrvatske za prevenciju
poremećaja u ponašanju djece i mladih i Savjeta za mlade.
Odjel obavlja i druge poslove koji su mu stavljeni u nadležnost posebnim zakonom
ili drugim propisima.
Odjel u svom sastavu ima dva odsjeka:
6.2.1. Odsjek za djecu;
6.2.2. Odsjek za mladež.«.

Članak 47.

Članak 60. mijenja se i glasi:
»Odsjek za djecu obavlja poslove vezane uz unaprjeđivanje politike i promicanje
prava djece, izrađuje nacrte prijedloga strategija, nacionalnih programa te daje
mišljenja na prijedloge zakona i drugih propisa drugih tijela državne uprave iz
djelokruga rada Odsjeka, predlaže unaprjeđenje i usklađivanje propisa iz
djelokruga rada Odsjeka s odgovarajućim nacionalnim i međunarodnim dokumentima
te prati i koordinira provedbu nacionalnih strategija i drugih nacionalnih
dokumenata vezanih za dobrobit djece, provodi mjere iz nacionalnih programa i
strategija iz djelokruga rada Odsjeka, izrađuje mišljenja, izvješća i predlaže
mjere za poboljšanje položaja djece na lokalnoj i državnoj razini, prati
provedbu postojećih zakonskih propisa koji se odnose na zaštitu i prava djece,
izrađuje izvješća po Konvenciji Ujedinjenih naroda o pravima djeteta, obavlja
međuresornu i međunarodnu suradnju iz djelokruga rada Odsjeka, priređuje
redovita ili povremena izvješća za potrebe Vlade Republike Hrvatske, Hrvatskoga
sabora ili međunarodne institucije, priređuje prijedloge priopćenja i odgovora
Vladi Republike Hrvatske, Hrvatskome saboru, tijelima državne uprave, medijima i
građanima, postupa po predstavkama i pritužbama građana te pruža savjetodavnu
pomoć građanima, sudjeluje u provedbi edukacije stručnih radnika obiteljskih
centara iz djelokruga rada Odsjeka, organizira i provodi na nacionalnoj razini
programe, akcije i kampanje na području afirmacije i zaštite prava djece a
vezano uz nacionalne prioritete te sukladno preporukama međunarodnih tijela i
organizacija, prati i provodi znanstveno-istraživačke projekte usmjerene
osnaživanju djece, procjenjuje i potiče razvoj programa rada u zajednici i
volonterskog rada te organizacija civilnog društva koje su potpora djeci, prati
provedbu te evaluira programe i projekte organizacija civilnog društva usmjerene
dobrobiti djece, obavlja poslove promidžbe i informiranja te pripreme stručnih
podloga za publikacije iz djelokruga rada Odsjeka, obavlja poslove vezane uz
dodjelu Nagrade za promicanje prava djeteta, obavlja stručno-administrativne
poslove vezane uz rad savjetodavnih tijela Vlade Republike Hrvatske iz
djelokruga Odsjeka, surađuje sa stručnim, znanstvenim, vladinim i nevladinim
tijelima, organizacijama civilnog društva u zemlji i inozemstvu vezano uz
unaprjeđivanje položaja djece, potiče provedbu: programa usmjerenih humanim i
odgojnim vrijednostima, kvalitetnom provođenju slobodnog vremena te dostupnosti
športa i kulture djeci, programa usmjerenih promicanju dojenja, programa
usmjerenih nadarenoj djeci, programa usmjerenih svim ranjivim skupinama djece
(nacionalne manjine, djece žrtve trgovanja, djece pogođene ratom i posljedicama
rata, djece s poremećajima u ponašanju), programa usmjerenih suzbijanju svih
oblika nasilja nad i među djecom, sudjeluje u provedbi Akcije »Gradovi i općine
prijatelji djece« te djeluje u cilju senzibiliziranja javnosti o pravima
djece.«.

Članak 48.

Članak 61. mijenja se i glasi:
»Odsjek za mladež izrađuje nacrte prijedloga zakona i prijed­loga drugih
propisa, provodi prihvaćene nacionalne programe, strategije i politike vezane za
mlade, te izrađuje izvješća o njihovoj provedbi, prati međunarodne propise i
sudjeluje u usklađivanju hrvatskog zakonodavstva s preuzetim obvezama te provodi
međuresornu i međunarodnu suradnju.
Odsjek za mladež sudjeluje u edukaciji stručnjaka koji rade s mladeži i
organizira stručne skupove nacionalne i međunarodne razine vezane uz provedbu
politike za mlade. Procjenjuje, prati provedbu te evaluira programe i projekte
udruga mladih i za mlade, prati i provodi znanstveno-istraživačke projekte
usmjerene osnaživanju mladeži, potiče aktivnosti usmjerene prevenciji poremećaja
u ponašanju djece i mladeži, maloljetničke delinkvencije i ovisnosti, sudjeluje
u izradi i provedbi programa za suzbijanje različitih oblika ovisnosti kod
mladeži te potiče programe usmjerene neformalnom obrazovanju i aktivnostima u
slobodnom vremenu mladih.
Odsjek prati, provodi, proučava i koordinira provedbu politike za mladež
utvrđenu nacionalnim programima i međunarodnim dokumentima, izrađuje stručne
podloge i izvješća u svrhu predlaganja mjera za poticanje aktivnog sudjelovanja
mladeži u društvu, promiče nacionalne, obiteljske i kulturne vrijednosti kod
mladeži i u tu svrhu provodi kampanje vezane uz nacionalne prioritete i sukladno
preporukama međunarodnih tijela i organizacija.
Analizira stanje i predlaže mjere za poboljšanje socioekonomskog standarda
mladeži, potiče osnivanje i rad lokalnih i regionalnih centara za mladež, te
klubova za mladež, potiče razmjene iskustava mladih s mladima iz hrvatske
dijaspore i svijeta, potiče volonterski i humanitarni rad mladeži.
Provodi nadzor nad zakonitošću rada Agencije za mobilnost i programe Europske
unije i nadzor nad provedbom Programa Mladi na djelu.
Surađuje sa stručnim i znanstvenim ustanovama te organizacijama civilnog društva
u zemlji i inozemstvu vezano za unaprjeđivanje položaja mladih u društvu.
Obavlja stručne poslove za Povjerenstvo Vlade Republike Hrvatske za prevenciju
poremećaja u ponašanju djece i mladih i Savjeta za mlade.«.

Članak 49.

Članak 62. mijenja se i glasi:
»Odjel za osobe s invaliditetom obavlja poslove vezane uz unaprjeđivanje
politike i promicanje prava osoba s invaliditetom, izrađuje nacrte prijedloga
nacionalnih strategija, programa, zakona i drugih propisa vezanih uz osobe s
invaliditetom, izrađuje stručne podloge, mišljenja, izvješća i predlaže mjere za
zaštitu osoba s invaliditetom na lokalnoj i državnoj razini, daje prijedloge
polazišta za izradu propisa na osnovu praćenja i provođenja
znanstveno-istraživačkih projekata usmjerenih osobama s invaliditetom, prati
provedbu postojećih zakonskih propisa koji se odnose na osobe s invaliditetom i
obveza preuzetih međunarodnim dokumentima, predlaže mjere za njihovo
unaprjeđivanje, usklađivanje i izvršavanje, te provodi međuresornu i međunarodnu
suradnju; sudjeluje u radu međuresornih tijela na izradi odgovora i stajališta
te u pripremi odgovora na upite drugih država i međunarodnih organizacija,
njihovih tijela i institucija.
Provodi mjere za unaprjeđenje kvalitete i jačanje izvaninstitucijskih oblika
skrbi za djecu s teškoćama u razvoju, mlade i odrasle osobe s invaliditetom,
obavlja stručne poslove savjetovanja osoba s invaliditetom i članova njihovih
obitelji te poduzima mjere za uvođenje instituta osobnog asistenta za osobe s
najtežom vrstom i stup­njem invaliditeta, izrađuje prijedlog propisa za uvođenje
instituta osobnog asistenta i prijedlog provedbe istog. Prikuplja podatke o
aktivnostima namijenjenim za osobe s invaliditetom koje se poduzimaju od strane
tijela državne uprave, ustanova, vjerskih zajednica, organizacija civilnog
društva i drugih organizacija, te predlaže mjere za njihovu djelotvorniju
provedbu, kao i podatke o iskustvima drugih zemalja u ostvarivanju prava osoba s
invaliditetom, vodi akcijska i primijenjena istraživanja.
Potiče podizanje kvalitete obiteljskog života osoba s invaliditetom (sukladno
nacionalnim programima i strategijama), prati provedbu propisa u području
obiteljskih naknada i potpora po osnovi invaliditeta, promiče obiteljske
vrijednosti i odgovorno roditeljstvo, potiče osnivanje savjetovališta za osobe s
invaliditetom u okviru obiteljskih centara i na području lokalne zajednice te
prati njihov rad, djeluje u cilju senzibiliziranja javnosti o problematici osoba
s invaliditetom, te obavlja druge stručne poslove u vezi zaštite osoba s
invaliditetom i unaprjeđivanja politike za osobe s invaliditetom.
Sudjeluje u edukaciji stručnjaka i drugih djelatnika uključenih u rad s osobama
s invaliditetom. Provodi mjere iz nacionalnih strategija i programa koji se
odnose na zaštitu osoba s invaliditetom, a nisu u nadležnosti Odjela. Provodi
mjere, prati i koordinira provedbom mjera Nacionalne strategije izjednačavanja
mogućnosti za osobe s invaliditetom od 2007. do 2015. godine te izrađuje
objedinjeno izvješće o provedbi mjera Nacionalne strategije.
Surađuje sa stručnim, znanstvenim, vladinim, nevladinim ustanovama i
organizacijama civilnog društva u zemlji i inozemstvu, surađuje s međunarodnim
tijelima iz djelokruga rada Odjela, vezano za unaprjeđivanje politike za osobe s
invaliditetom, potiče razvoj programa rada u zajednici, volonterskog rada i rada
organizacija civilnog društva koje su potpora osobama s invaliditetom. Definira
prioritetna područja za zadovoljavanje potreba djece s teškoćama u razvoju,
mladih i odraslih osoba s invaliditetom u zajednici, procjenjuje, financijski
podupire, prati i evaluira programe i projekte udruga osoba s invaliditetom kao
i udruga koje programski djeluju u korist osoba s invaliditetom. Organizira i
provodi na nacionalnoj razini programe akcije i kampanje vezano uz nacionalne
prioritete i sukladno preporukama međunarodnih tijela i organizacija, organizira
obilježavanje nacionalnih i međunarodnih dana osoba s invaliditetom.
Priređuje redovita ili povremena izvješća za potrebe Vlade Republike Hrvatske,
Hrvatskoga sabora ili međunarodne institucije. Priprema materijale za
informiranje javnosti o potrebama i moguć­nostima osoba s invaliditetom u svrhu
senzibilizacije šire zajednice, priređuje prijedloge priopćenja i odgovora Vladi
Republike Hrvatske, Hrvatskome saboru, tijelima državne uprave, medijima i
građanima. Obavlja poslove promidžbe i informiranja te koordiniranja i pripreme
tekstova za publikacije, koordiniranja i suradnje s autorima, recenzentima i
urednicima publikacija, te tiskanja i distribucije publikacija iz djelokruga
Odjela. Prati, prevodi i tiska međunarodne dokumente vezane uz djelokrug rada
Odjela, a sukladno potrebama osoba s invaliditetom. Organizira stručne skupove,
nacionalne i međunarodne razine, vezane uz djelokrug rada Odjela.
Provodi postupak ostvarivanja prava na nadoknadu iznosa godišnje naknade i
cestarine sukladno Pravilniku o načinu, postupku i dinamici ostvarivanja prava
na nadoknadu iznosa godišnje naknade i cestarine.
Obavlja stručne poslove za Povjerenstvo Vlade Republike Hrvatske za osobe s
invaliditetom.
Odjel obavlja i druge poslove koji su mu stavljeni u nadležnost posebnim zakonom
ili drugim propisima.
Odjel za osobe s invaliditetom u svom sastavu ima tri odsjeka:
6.3.1. Odsjek za afirmaciju prava i unaprjeđivanje politike za osobe s
invaliditetom
6.3.2. Odsjek za suradnju s organizacijama civilnog društva i izvaninstitucijsku
skrb
6.3.3. Odsjek za provedbu mjera nacionalne strategije za osobe s invaliditetom i
drugih nacionalnih dokumenata.«.

Članak 50.

Iza članka 62. dodaju se naslovi i članci 62.a, 62.b i 63.c koji glase:

*»6.3.1. Odsjek za afirmaciju prava i unaprjeđivanje politike za osobe s
invaliditetom

Članak 62.a*

Odsjek za afirmaciju prava i unaprjeđivanje politike za osobe s invaliditetom
obavlja poslove vezane uz unaprjeđivanje politike i promicanje prava osoba s
invaliditetom, izrađuje nacrte prijedloga strategija, programa, zakona i drugih
propisa vezanih uz osobe s invaliditetom, izrađuje stručne podloge, mišljenja,
izvješća i predlaže mjere za zaštitu osoba s invaliditetom na lokalnoj i
državnoj razini, daje prijedloge polazišta za izradu propisa na osnovu praćenja
i provođenja znanstveno-istraživačkih projekata usmjerenih osobama s
invaliditetom, prati provedbu postojećih zakonskih propisa koji se odnose na
osobe s invaliditetom i obveza preuzetih međunarodnim dokumentima, predlaže
mjere za njihovo unaprjeđivanje, usklađivanje i izvršavanje, te provodi
međuresornu i međunarodnu suradnju; sudjeluje u radu međuresornih tijela na
izradi odgovora i stajališta te u pripremi odgovora na upite drugih država i
međunarodnih organizacija, njihovih tijela i institucija. Prikuplja podatke o
aktivnostima namijenjenim za osobe s invaliditetom koje se poduzimaju od strane
tijela državne vlasti, ustanova, vjerskih zajednica, organizacija civilnog
društva i drugih organizacija, te predlaže mjere za njihovu djelotvorniju
provedbu, kao i podatke o iskustvima drugih zemalja u ostvarivanju prava osoba s
invaliditetom, vodi akcijska i primijenjena istraživanja i izdavanje stručnih
publikacija vodeći računa o potrebama osoba s invaliditetom.
Potiče podizanje kvalitete obiteljskog života osoba s invaliditetom (sukladno
nacionalnim programima i strategijama), prati provedbu propisa u području
obiteljskih naknada i potpora po osnovi invaliditeta, promiče obiteljske
vrijednosti i odgovorno roditeljstvo, potiče osnivanje savjetovališta za osobe s
invaliditetom u okviru Obiteljskih centara i na području lokalne zajednice te
prati njihov rad, djeluje u cilju senzibiliziranja javnosti o problematici osoba
s invaliditetom, te obavlja druge stručne poslove u vezi zaštite osoba s
invaliditetom i unaprjeđivanja politike za osobe s invaliditetom. Obavlja
stručne poslove savjetovanja osoba s invaliditetom i članova njihovih obitelji.
Poduzima mjere za uvođenje instituta osobnog asistenta za osobe s najtežom
vrstom i stupnjem invaliditeta, izrađuje prijedlog propisa za uvođenje instituta
osobnog asistenta i prijedlog provedbe istog.
Odsjek za afirmaciju prava i unaprjeđivanje politike za osobe s invaliditetom
sudjeluje u edukaciji stručnjaka i drugih djelatnika uključenih u rad s osobama
s invaliditetom.
Surađuje sa stručnim, znanstvenim, vladinim, nevladinim ustanovama i
organizacijama civilnog društva u zemlji i inozemstvu, surađuje s međunarodnim
tijelima iz djelokruga rada Odjela, vezano za unaprjeđivanje politike za osobe s
invaliditetom, potiče razvoj programa rada u zajednici, volonterskog rada i rada
organizacija civilnog društva koje su potpora osobama s invaliditetom.
Organizira i provodi na nacionalnoj razini programe akcije i kampanje vezano uz
nacionalne prioritete i sukladno preporukama međunarodnih tijela i organizacija,
organizira obilježavanje nacionalnih i međunarodnih dana osoba s invaliditetom.
Priređuje redovita ili povremena izvješća za potrebe Vlade Republike Hrvatske,
Hrvatskoga sabora ili međunarodne institucije. Izrađuje izvješća po Konvenciji o
pravima osoba s invaliditetom Ujedinjenih naroda. Priprema materijale za
informiranje javnosti o potrebama i mogućnostima osoba s invaliditetom u svrhu
senzibilizacije šire zajednice, priređuje prijedloge priopćenja i odgovora Vladi
Republike Hrvatske, Hrvatskome saboru, tijelima državne uprave, medijima i
građanima. Obavlja poslove promidžbe i informiranja te koordiniranja i pripreme
tekstova za publikacije, koordiniranja i suradnje s autorima, recenzentima i
urednicima publikacija, te tiskanja i distribucije publikacija iz djelokruga
Odjela. Prati, prevodi i tiska međunarodne dokumente vezane uz djelokrug rada
Odjela, a sukladno potrebama osoba s invaliditetom. Organizira stručne skupove,
nacionalne i međunarodne razine, vezane uz djelokrug rada Odjela.
Provodi postupak ostvarivanja prava na nadoknadu iznosa godišnje naknade i
cestarine sukladno Pravilniku o načinu, postupku i dinamici ostvarivanja prava
na nadoknadu iznosa godišnje naknade i cestarine.
Obavlja stručne poslove za Povjerenstvo Vlade Republike Hrvatske za osobe s
invaliditetom.

*6.3.2. Odsjek za suradnju s organizacijama civilnog društva i izvaninstitucijsku
skrb

Članak 62.b*

Odsjek za suradnju s organizacijama civilnog društva i izvaninstitucijsku skrb
prati stanje potreba iz područja skrbi o osobama s invaliditetom i predlaže
prioritetna područja za zadovoljavanje potreba djece s teškoćama u razvoju,
mladih i odraslih osoba s invaliditetom u zajednici, potiče i sudjeluje u izradi
nacrta prijedloga zakona i drugih propisa kojima se uređuje djelovanje
organizacija civilnog društva koje skrbe o osobama s invaliditetom, koordinira i
prati aktivnosti organizacija civilnog društva koje skrbe o osobama s
invaliditetom u Republici Hrvatskoj, surađuje s tijelima državne uprave vezano
uz organizacije civilnog društva koje skrbe o osobama s invaliditetom, surađuje
s tijelima državne uprave vezano uz razvoj civilnog društva, potiče razvoj
organizacija civilnog društva koje skrbe o osobama s invaliditetom u pružanju
socijalnih usluga u lokalnoj zajednici, surađuje na provedbi projekata iz
predpristupnih fondova Europske unije iz područja socijalne skrbi, uvodi
standarde Europske unije u suradnji s organizacijama civilnog društva i
promovira partnersku suradnju s institucijama iz područja socijalne skrbi,
provodi nadzor nad provedbom odobrenih projekata, priprema i provodi natječaje
za dodjelu financijskih potpora organizacijama civilnog društva koje skrbe o
osobama s invaliditetom, obavlja struč­no-administrativne poslove vezane uz
financijske potpore – izrada odluka, ugovora, naputaka, obrada opisnih i
financijskih izvješća, te evaluacija i praćenje provedbe na terenu, vodi
evidenciju o organizacijama civilnog društva koje skrbe o osobama s
invaliditetom, pruža stručnu pomoć organizacijama civilnog društva koje skrbe o
osobama s invaliditetom za unapređenje kvalitete njihovog rada.
Provodi mjere za unaprjeđenje kvalitete i jačanje izvaninstitucijskih oblika
skrbi za djecu s teškoćama u razvoju, mlade i odrasle osobe s invaliditetom, te
u suradnji s organizacijama civilnog društva provodi projekt uvođenja instituta
osobnog asistenta za osobe s najtežom vrstom i stupnjem invaliditeta. Prikuplja
podatke o aktiv­nostima namijenjenim za osobe s invaliditetom koje se poduzimaju
od strane organizacija civilnog društva te predlaže mjere za njihovu
djelotvorniju provedbu. Potiče razvoj programa rada u zajednici, volonterskog
rada i rada organizacija civilnog društva koje su potpora osobama s
invaliditetom.
Priređuje redovita ili povremena izvješća za potrebe Vlade Republike Hrvatske,
Hrvatskoga sabora ili međunarodne institucije. Priprema materijale za
informiranje javnosti o potrebama i mogućnostima osoba s invaliditetom u svrhu
senzibilizacije šire zajed­nice, priređuje prijedloge priopćenja i odgovora
Vladi Republike Hrvatske, Hrvatskome saboru, tijelima državne uprave, medijima i
građanima.

*6.3.3. Odsjek za provedbu mjera nacionalne strategije za osobe s invaliditetom i
drugih nacionalnih dokumenata

Članak 63.c*

Odsjek za provedbu mjera nacionalne strategije za osobe s invaliditetom i drugih
nacionalnih dokumenata provodi mjere Nacionalne strategije izjednačavanja
mogućnosti za osobe s invaliditetom od 2007. do 2015. godine za koje je
Ministarstvo nositelj ili sunositelj provedbe. Prati, koordinira i potiče
provedbu mjera Nacionalne strategije te izvještava o provedbi.
Provodi mjere iz nacionalnih strategija i programa koji se odnose na zaštitu
djece, mladih, ravnopravnost spolova, ljudska prava i druga područja koja
obuhvaćaju djecu s teškoćama u razvoju, mlade i odrasle osobe s invaliditetom te
izvještava o provedbi.
Izrađuje i sudjeluje u izradi nacrta prijedloga nacionalnih strategija i
programa u svrhu osiguranja širokog raspona kvalitetne podrške osobama s
invaliditetom.
Poduzima mjere za uvođenje instituta osobnog asistenta za osobe s najtežom
vrstom i stupnjem invaliditeta, izrađuje prijedlog propisa za uvođenje instituta
osobnog asistenta i prijedlog provedbe istog.
Vodi akcijska i primijenjena istraživanja i izdavanje stručnih publikacija
vodeći računa o potrebama osoba s invaliditetom.
Priređuje redovita ili povremena izvješća za potrebe Vlade Republike Hrvatske,
Hrvatskoga sabora ili međunarodne institucije. Priprema materijale za
informiranje javnosti o potrebama i mogućnostima osoba s invaliditetom u svrhu
senzibilizacije šire zajednice, priređuje prijedloge priopćenja i odgovora Vladi
Republike Hrvatske, Hrvatskome saboru, tijelima državne uprave, medijima i
građanima.
Organizira stručne skupove, nacionalne i međunarodne razine, vezane uz djelokrug
rada Odjela.«.

Članak 51.

Naslov iznad članka 63. i članak 63. mijenjaju se i glase:

*»6.4. Odjel za pravne poslove i inspekcijski nadzor

Članak 63.*

Odjel za pravne poslove i inspekcijski nadzor obavlja poslove izrade odluka i
odgovora na predstavke, rješenja i odobrenja glede uvjeta za rad, osnivanja i
prestanka rada ustanova iz nadležnosti Uprave; izrade rješenja o ispunjavanju
propisanih uvjeta za njihov rad; izrada nacrta osnivačkih akata iz nadležnosti
Uprave; izrada zakonskih i podzakonskih akata; davanja suglasnosti na statute i
druge opće akte, statusne promjene ustanova kojih je osnivač Ministarstvo iz
nadležnosti Uprave, provođenje postupka u vezi javnog natječaja za imenovanja
ravnatelja obiteljskog centra i izrada Ugovora o radu i prestanka radnog odnosa
za ravnatelje obiteljskih centara; vođenja propisanih očevidnika; donosi odluke
o početku i prestanku rada obiteljskih centara i njihovih podružnica, provodi
inspekcijski nadzor nad radom obiteljskih centara i njihovih podružnica te
nadzor financijskih izvješća o provedbi rada udruga; planira i analizira utrošak
sredstava državnog proračuna za obiteljske centre i njihove podružnice.
Odjel obavlja i druge poslove koji su mu stavljeni u nadležnost posebnim zakonom
ili drugim propisima.
Odjel za pravne poslove i inspekcijski nadzor u svom sastavu ima dva odsjeka:
6.4.1. Odsjek pravnih poslova
6.4.2. Odsjek za inspekcijski nadzor.«.

Članak 52.

Članak 64. mijenja se i glasi:
»Odsjek pravnih poslova obavlja poslove izrade odluka i odgovora na predstavke,
rješenja i odobrenja glede uvjeta za rad, izrada zakonskih i podzakonskih akata;
izrada nacrta osnivačkih akata ustanova iz nadležnosti Uprave; provođenje
postupka u svezi jav­nog natječaja za imenovanje ravnatelja obiteljskih centara
i izrada ugovora o radu i prestanku radnog odnosa za ravnatelje obiteljskih
centara; izrada odluka o osnivanju i prestanka rada ustanova iz nad­ležnosti
Uprave; davanja suglasnosti na statute i druge opće akte, statusne promjene
ustanova kojih je osnivač Ministarstvo iz nadlež­nosti Uprave, vođenja
propisanih očevidnika.«.

Članak 53.

Članak 65. mijenja se i glasi:
»Odsjek za inspekcijski nadzor provodi inspekcijski nadzor nad radom obiteljskih
centara i njihovih podružnica; nadzor financijskih izvješća o provedbi rada
udruga i drugih pravnih i fizičkih osoba; nadzor drugih propisa iz djelokruga
rada Uprave; poslove uvida u opće i pojedinačne akte, poslovne knjige, registre
i druge spise; pregled objekata i drugih poslovnih prostora, predmeta i drugih
stvari; poduzimanje mjera za otklanjanje uočenih nedostataka i usklađivanje
obavljanja djelatnosti sa zakonom i drugim propisima; planira i analizira
utrošak sredstava državnog proračuna za obiteljske centre i njihove podružnice;
predlaže mjere i aktivnosti za unaprjeđenje, racionalizaciju i ciljanu potrošnju
sredstava državnog proračuna; daje mišljenja iz svog djelokruga na izvješća
ustanova, udruga građana i drugih korisnika sredstava državnog proračuna.«.

Članak 54.

Naslov iznad članka 66. i članak 66. brišu se.

Članak 55.

Naslov iznad članka 67. i članak 67. mijenjaju se i glase:

*»6.5. Odjel za međunarodnu suradnju i publicistiku

Članak 67.*

Odjel za međunarodnu suradnju i publicistiku obavlja poslove uređivanja,
publiciranja i distribucije literature, brošura, priručnika i drugih tiskanih
materijala namijenjenih promicanju i afirmaciji prava djece, mladih, obitelji i
osoba s invaliditetom; poslove organizacije prevođenja sukladno provedenom
natječaju javne nabave te poslove prevođenja međunarodnih dokumenata usmjerenih
promicanju i afirmaciji prava djece, mladih, obitelji i osoba s invaliditetom i
druge korespondencije vezane uz suradnju Republike Hrvatske s pripadajućim
tijelima Ujedinjenih naroda, Vijeća Europe, Europske unije i drugim međunarodnim
tijelima odgovarajućeg djelokruga i nadležnosti.
Odjel obavlja poslove koordiniranja i pripreme tekstova za publikacije;
koordiniranja i suradnje s autorima, recenzentima i urednicima publikacija;
organiziranja poslova lekture, redakture, korekture, grafičkog uređivanja i
tiskanja sukladno provedenom natječaju javne nabave; te poslove suradnje s
pripadajućim uredima Nacionalne i sveučilišne knjižnice (ISBN, ISSN, CIP).
Odjel rješava pojedinačne zamolbe institucija, organizacija civilnog društva i
građana za raspoloživim publikacijama Uprave.
Odjel obavlja poslove lekture, korekture i uređivanja nacrta nacionalnih
dokumenata i drugih tekstova iz djelokruga Uprave.
Odjel obavlja poslove objedinjavanja potreba i izrađuje stručne specifikacije za
potrebe nabava usluga iz djelokruga rada Uprave.
Odjel uređuje i priprema članke za temu Obitelj na internet portalu Moja uprava,
te sudjeluje u obavljanju poslova promidžbe iz djelokruga rada Uprave.
Odjel surađuje u organizaciji i provođenju na nacionalnoj razini programa,
akcija i kampanja vezano uz nacionalne prioritete i suklad­no preporukama
međunarodnih tijela i organizacija.
Odjel surađuje u procjenjivanju programa i projekata organizacija civilnog
društva usmjerenih dobrobiti obitelji, djece, mladeži, osoba s invaliditetom i
drugih socijalno osjetljivih skupina.
Odjel surađuje u organizaciji stručnih skupova nacionalne i međunarodne razine
vezanih uz djelokrug rada Uprave.
Odjel sudjeluje u organizaciji obilježavanja nacionalnih i međunarodnih dana
vezanih uz djelokrug rada Uprave.
Odjel obavlja i druge poslove koji su mu stavljeni u nadležnost posebnim zakonom
ili drugim propisima.
Odjel za međunarodnu suradnju i publicistiku u svom sastavu ima dva odsjeka:
6.5.1. Odsjek za praćenje i koordinaciju međunarodne surad­nje;
6.5.2. Odsjek dokumentacije i publicistike.«.

Članak 56.

Iza članka 67. dodaju se naslovi i članci 67.a i 67.b koji glase:

*»6.5.1. Odsjek za praćenje i koordinaciju međunarodne suradnje

Članak 67.a*

Odsjek za praćenje i koordinaciju međunarodne suradnje obav­lja poslove
organizacije prevođenja sukladno provedenom natječaju javne nabave te poslove
prevođenja međunarodnih dokumenata usmjerenih promicanju i afirmaciji prava
djece, mladih, obitelji i osoba s invaliditetom i druge korespondencije vezane
uz suradnju Republike Hrvatske s pripadajućim tijelima Ujedinjenih naroda,
Vijeća Europe, Europske unije i drugim međunarodnim tijelima odgovarajućeg
djelokruga i nadležnosti.
Odsjek obavlja poslove lekture, korekture i uređivanja nacrta nacionalnih
dokumenata i drugih tekstova iz djelokruga Uprave.
Odsjek surađuje u organizaciji i provođenju na nacionalnoj razini programa,
akcija i kampanja vezano uz nacionalne prioritete i sukladno preporukama
međunarodnih tijela i organizacija. Odsjek surađuje u organizaciji stručnih
skupova nacionalne i međunarodne razine vezanih uz djelokrug rada Uprave. Odsjek
sudjeluje u organizaciji obilježavanja nacionalnih i međunarodnih dana vezanih
uz djelokrug rada Uprave.
Odsjek surađuje u procjenjivanju programa i projekata organizacija civilnog
društva usmjerenih dobrobiti obitelji, djece, mladeži, osoba s invaliditetom i
drugih socijalno osjetljivih skupina.
Odsjek uređuje i priprema članke za temu Obitelj na internet portalu Moja
uprava, te sudjeluje u obavljanju poslova promidžbe iz djelokruga rada Uprave.

*6.5.2. Odsjek dokumentacije i publicistike

Članak 67.b*

Odsjek dokumentacije i publicistike obavlja poslove uređivanja, publiciranja i
distribucije literature, brošura, priručnika, međunarodnih dokumenata i drugih
tiskanih materijala namijenjenih promicanju i afirmaciji prava djece, mladih,
obitelji i osoba s invaliditetom.
Odsjek obavlja poslove koordiniranja i pripreme tekstova za publikacije;
koordiniranja i suradnje s autorima, recenzentima i urednicima publikacija;
organiziranja poslova lekture, redakture, korekture, grafičkog uređivanja i
tiskanja sukladno provedenom natječaju javne nabave; te poslove suradnje s
pripadajućim uredima Nacionalne i sveučilišne knjižnice (ISBN, ISSN, CIP).
Odsjek rješava pojedinačne zamolbe institucija, organizacija civilnoga društva i
građana za raspoloživim publikacijama Uprave.«.

Članak 57.

Članak 68. mijenja se i glasi:
»Uprava za međugeneracijsku solidarnost obavlja poslove vezane uz razvoj usluga
za starije osobe. Sastavlja programe i potiče projekte u cilju poboljšanja
kvalitete života osoba starije životne dobi, predlaže mjere za poticanje
obitelji za zadržavanje starijih i nemoćnih članova u krugu obitelji, potiče
razvijanje uslužnih djelatnosti za starije osobe i izvaninstitucionalne oblike
skrbi o starijim osobama. Aktivnostima Uprave za međugeneracijsku solidarnost
pridonosi se stvaranju društvenih uvjeta za dostojanstveno življenje starijih
ljudi, ostvarivanje ljudskih prava, osiguranje neovisnosti, društvene
uključenosti i aktivnog sudjelovanja u odlučivanju o vlastitom životu i životu
zajednice. Praćenjem rada ostalih sustava koji se tiču starije populacije,
predlaže mjere poboljšanja; predlaže i prati primjenu propisa koji se odnose na
starije osobe; prati stanje u okviru svog djelokruga i prikuplja podatke za
izradu stručnih pod­loga radi predlaganja izmjena propisa iz oblasti zdravstva,
socijalne skrbi, pravosuđa, uprave i lokalne samouprave, mirovinskog osiguranja
koji će pridonijeti jedinstvenom reguliranju pitanja koji se tiču starije
populacije; potiče organiziranje dnevne skrbi u domovima za starije i sličnim
ustanovama; potiče osnivanje centara za skrb o starijima i servisa za pomoć u
kućanstvima; stvara uvjete za uvođenje gerontodomaćica za pomoć u kući; potiče
razvijanje uslužnih djelatnosti u domovima za starije; predlaže mjere za
otvaranje timskih savjetovališta i telefona za pomoć; potiče uvođenje olakšica i
popusta za starije; predlaže mjere za poticanje svijesti o potrebi uzajamnog
pomaganja, brige o starijima, susjedske pomoći, potiče ustanove u kulturi,
medije i organizacije da nude moguće oblike suradnje sa starijom populacijom;
predlaže uvođenje mjera prevencije sa svrhom na prilagodbu smanjenoj tjelesnoj
snazi, umirovljenju, smanjenom prihodu, smrti supružnika; potiče ponude mogućeg
korisnog rada u mirovini i edukacije o značaju generacijske solidarnosti;
surađuje s humanitarnim i vjerskim organizacijama, vladinim i nevladinim
udrugama i organizacijama; predlaže mjere radi organiziranja zaštite od
tjelesnog i duševnog izrabljivanja starijih osoba; prati načela svjetskih
organizacija, propisa Europske unije i predlaže usklađivanje nacionalnoga
zakonodavstva. Uprava za međugeneracijsku solidarnost potiče i organizira
volonterski rad, prikuplja i ažurira podatke o organizatorima volontiranja,
volonterima i državljanima Republike Hrvatske koji volontiraju u inozemstvu.
Surađuje s volonterskim centrima i organizacijama civilnoga društva koje potiču
volonterstvo.
Uprava obavlja i druge poslove koji su joj stavljeni u nadležnost posebnim
zakonom ili drugim propisima.
Za obavljanje poslova iz djelokruga Uprave za međugeneracijsku solidarnost
ustrojavaju se:
7.1. Odjel za razvoj izvaninstitucionalne skrbi o starijim osobama
7.2. Odjel za programe međugeneracijske solidarnosti.«.

Članak 58.

Naslov iznad članka 69. i članak 69. mijenjaju se i glase:

*»7.1. Odjel za razvoj izvaninstitucionalne skrbi o starijim osobama

Članak 69.*

Odjel za razvoj izvaninstitucionalne skrbi o starijim osobama obavlja poslove
kontrole provedbe dogovorenog među resorima i predlaže mjere poboljšanja;
predlaže suradnju na projektima između tijela državne uprave i tijela područne i
lokalne samouprave; predlaže organiziranje tematskih savjetovališta i izdavanja
brošura; stvara uvjete za otvaranje savjetovališta za starije građane; predlaže
mjere radi educiranja djece i mladeži u školama o razumijevanju potreba starijih
osoba i uzajamnoj solidarnosti; promiče djelovanje radi osvješćivanja
stanovništva o ponašanju prema starijim osobama. Odjel za razvoj
izvaninstitucionalne skrbi obavlja poslove praćenja stanja u okviru svog
djelokruga i predlaganje propisa radi poticanja osnivanja javnih servisa s
ciljem novog uključivanja obitelji u skrb o starijima; potiče mjere
dobrosusjedske pomoći, osnivanje servisa za organizaciju prehrane i dostavu u
kuću, predlaže nove oblike izvaninstitucionalne skrbi – za što kvalitetniji i
duži boravak starijih u vlastitim domovima; predlaže i provodi mjere radi
organiziranja medijske promidžbe o problematici starijih, informiranje starijih
građana o mogućnostima i korištenju postojećih usluga; organizira i potiče
organiziranje slobodnog vremena, kulturnog i sportskog života starijih;
prikuplja podatke za izradu stručnih podloga radi predlaganja izmjena propisa iz
oblasti zdravstva, socijalne skrbi, pravosuđa, uprave i lokalne samouprave,
mirovinskog osiguranja koji će pridonijeti jedinstvenom reguliranju pitanja koji
se tiču starije populacije; prati i predlaže donošenje i izmjenu propisa vezanih
uz starije građane; prati komparativno pravo i međunarodne konvencije i
deklaracije, načela Ujedinjenih naroda, Svjetske zdravstvene organizacije,
propise Europske unije i predlaže usklađivanje nacionalnog zakonodavstva s
njima; provodi znanstvene, istraživačke, analitičke, obrazovne, izdavačke
djelatnosti; provodi edukacije putem seminara i medija; publicira knjige i
brošure. Odjel osigurava provedbu Zakona o volonterstvu; prikuplja i ažurira
podatke o organizatorima volontiranja, volonterima i državljanima Republike
Hrvatske koji volontiraju u inozemstvu; definira načine promoviranja
volonterstva.
Odjel obavlja i druge poslove koji su mu stavljeni u nadležnost posebnim zakonom
ili drugim propisima.
Odjel za razvoj izvaninstitucionalne skrbi o starijim osobama ima šest odsjeka:
7.1.1. Odsjek za poboljšanje sustava skrbi za starije
7.1.2. Odsjek za međuresornu suradnju i suradnju s udrugama
7.1.3. Odsjek za provedbu Zakona o volonterstvu
7.1.4. Odsjek za suradnju s volonterskim centrima i razvoj volonterstva
7.1.5. Odsjek za praćenje primjene propisa i međunarodnu suradnju
7.1.6. Odsjek za pravne poslove i suradnju s građanima.«.

Članak 59.

Iza članka 69. dodaju se naslovi i članci 69.a, 69.b, 69.c, 69.d, 69.e, 69.f,
69.g, 69.h i 69.i koji glase:

*»7.1.1. Odsjek za poboljšanje sustava skrbi za starije

Članak 69.a*

Odsjek za poboljšanje sustava skrbi za starije obavlja poslove praćenja sustava
koji se tiču starije populacije, predlaže mjere poboljšanja, predlaže izmjene
propisa; potiče razvijanje uslužnih djelatnosti u domovima za starije; potiče
razvoj patronažnih službi, mobilnih timova; potiče udruge, pojedince,
organizacije za skrb o starijim osobama koji žive u slabo naseljenim i udaljenim
mjestima; potiče organiziranje prednosti za starije kod specijalističkih
pregleda; provodi mjere i radnje za organiziranje timskih savjetovališta i
izdavanja brošura; predlaže mjere za brže ostvarivanje sudske zaštite i
rješavanje sudskih postupaka; predlaže mjere za uvođenje olakšica u svakodnevnom
životu za starije; potiče ustanove u kulturi, medije i druge organizacije da
ponude moguće oblike suradnje sa starijima.

*7.1.2. Odsjek za međuresornu suradnju i suradnju s udrugama

Članak 69.b*

Odsjek za međuresornu suradnju i suradnju s udrugama obav­lja poslove iniciranja
mjera za poticanje obitelji za zadržavanje starijih i nemoćnih članova u krugu
obitelji; potiče druge sustave za međugeneracijsku solidarnost; inicira mjere za
poticanje rada udruga, organizacija i pojedinaca; predlaže izmjene zakonodavstva
koje stvara razlike među starijim građanima istog statusa; daje potpore
otvaranju vlastitih uslužnih djelatnosti udruga, organizacija i ustanova; potiče
organiziranje prednosti kod specijalističkih pregleda; predlaže mjere za
uvođenje olakšica za razne priredbe za starije osobe; potiče uvođenje dežurnih
telefona i razne druge aktivnosti za promicanje kvalitete života starijih.

*7.1.3. Odsjek za provedbu Zakona o volonterstvu

Članak 69.c*

Odsjek za provedbu Zakona o volonterstvu je tehnička potpora vođenju sjednica
Nacionalnog odbora za razvoj volonterstva, odgovoran je za provedbu Zakona o
volonterstvu. Prikuplja i ažurira podatke o organizatorima volontiranja,
volonterima i državljanima Republike Hrvatske koji volontiraju u inozemstvu. U
suradnji s predstavnicima civilnog društva, s volonterskim centrima i svima koji
organiziraju volonterstvo potiče razvoj volonterstva, definira mehanizme i
načine prikupljanja i obrade podataka, te načine promocije volonterstva. U
suradnji s udrugama razmatra programe, projekte i prijedloge nevladinih udruga;
surađuje s udrugama u provođenju programa za osiguranje života starijih u
sigurnoj sredini koja se može prilagoditi osobnim potrebama i promijenjenim
sposobnostima, programa za osiguranje života u vlastitom domu što je duže
moguće; surađuje s udrugama prilikom uključivanja starijih u koristan rad u
društvenoj zajednici, u aktivnosti koje su primjerene njihovim interesima i
sposobnostima i radi na zaštiti od izrabljivanja i tjelesnog i duševnog
zlostavljanja; potiče udruge za provođenje programa uslužnih djelatnosti za
starije osobe. Odsjek za provedbu Zakona o volonterstvu inicira mjere za
poticanje rada udruga, organizacija i pojedinaca za poticanje obitelji za
zadržavanje starijih i nemoćnih članova u krugu obitelji; potiče druge sustave
za međugeneracijsku solidarnost; predlaže izmjene zakonodavstva koje stvara
razlike među starijim građanima istog statusa; daje pot­pore otvaranju vlastitih
uslužnih djelatnosti udruga, organizacija i ustanova; potiče ustanove u kulturi,
medije, organizacije da ponude moguće oblike suradnje sa starijom populacijom.

*7.1.4. Odsjek za suradnju s volonterskim centrima i razvoj volonterstva

Članak 69.d*

Odsjek za suradnju s volonterskim centrima i razvoj volonterstva u suradnji s
predstavnicima civilnog društva, udrugama, volonterskim centrima razmatra
njihove programe, projekte i prijedloge i pomaže njihov razvoj, kroz razvoj
volonterstva; surađuje s lokalnim zajednicama na poticanju razvoja volonterstva
u lokalnim sredinama; surađuje s udrugama u provođenju programa volontera, a za
osiguranje života starijih u sigurnoj sredini koja se može prilagoditi osobnim
potrebama i promijenjenim sposobnostima, programa za osiguranje života u
vlastitom domu što je duže moguće; surađuje s udrugama prilikom uključivanja
starijih u koristan rad u društvenoj zajednici, u aktivnosti koje su primjerene
njihovim interesima i sposobnostima i radi na zaštiti od izrabljivanja i
tjelesnog i duševnog zlostavljanja; potiče udruge za provođenje programa
volontera u području uslužnih djelatnosti za starije osobe. Odsjek za suradnju s
volonterskim centrima i razvoj volonterstva inicira mjere za poticanje rada
udruga, organizacija i pojedinaca za poticanje obitelji za zadržavanje starijih
i nemoćnih članova u krugu obitelji; potiče druge sustave za međugeneracijsku
solidarnost; daje potpore stvaranju novih volonterskih centara; potiče ustanove
u kulturi, medije, organizacije da ponude moguće oblike suradnje volontera sa
starijom populacijom.

*7.1.5. Odsjek za praćenje primjene propisa i međunarodnu suradnju

Članak 69.e*

Odsjek za praćenje primjene propisa i međunarodnu suradnju prikuplja podatke za
izradu stručnih podloga radi predlaganja izmjena propisa iz oblasti zdravstva,
socijalne skrbi, pravosuđa, uprave i lokalne samouprave, mirovinskog osiguranja
koji će pridonijeti jedinstvenom reguliranju pitanja koji se tiču starije
populacije; prati i predlaže donošenje i izmjenu propisa vezanih uz starije
građane; prati komparativno pravo i međunarodne konvencije i deklaracije, načela
Ujedinjenih naroda, Svjetske zdravstvene organizacije, propise Europske unije i
predlaže usklađivanje nacionalnog zakonodavstva s njima; provodi znanstvene,
istraživačke, analitičke, obrazovne, izdavačke djelatnosti; provodi edukacije
putem seminara i medija; publicira knjige i brošure.

*7.1.6. Odsjek za pravne poslove i suradnju s građanima

Članak 69.f*

Odsjek za pravne poslove i suradnju s građanima prati propise s područja od
interesa za starije pučanstvo, prati i predlaže izmjene propisa; savjetuje
starije građane po svim za njih interesantnim pravnim pitanjima; pomaže u
sastavljanju dopisa; odgovara na pisma starijih građana, upućuje ih na prave
adrese za rješavanje njihovih problema; povezuje ih sa institucijama od njihova
interesa, sa udrugama, ustanovama. Odsjek za pravne poslove i suradnju s
građanima priređuje dopise, odluke, ugovore, sastavlja sve službene dokumente
Uprave za međugeneracijsku solidarnost, na korist starijih građana; provodi
edukacije, publicira brošure, knjige, promidžbeni materijal; provodi
istraživačke, znanstvene, analitičke djelatnosti.

*7.2. Odjel za programe međugeneracijske solidarnosti

Članak 69.g*

Odjel za programe međugeneracijske solidarnosti predlaže mjere poboljšanja
sustava skrbi o starijima, sastavlja programe i potiče programe ostalih za
poboljšanje kvalitete života starijih, razvija programe dnevnih boravaka i
pomoći u kući za starije. Potiče razvijanje uslužnih djelatnosti u domovima za
starije osobe; potiče razvoj patronažne službe u zdravstvu i mobilnih timova u
lokalnim zajednicama; potiče udruge, pojedince, organizacije za skrb o starijim
osobama koje žive u slabo naseljenim i udaljenim mjestima. Odjel za programe
međugeneracijske solidarnosti promovira izvaninstitucionalnu skrb o starijima,
njihovo što duže ostajanje u vlastitim domovima. Predlaže pružanje usluga za
starije osobe u lokalnoj sredini, jača svijest lokalne zajednice o odgovornosti
za sve građane koji žive na njenom području, potiče uključivanje svih
raspoloživih resursa na državnoj i lokalnoj razini da se uključe u sustav skrbi
o starijim osobama. Programima razvoja usluga za starije osobe u sustavu
međugeneracijske solidarnosti stvara se pretpostavka novog zapošljavanja,
posebno zapošljavanja teže zapošljivih skupina, stvaraju se društveni uvjeti za
dostojanstveno življenje starijih ljudi.
Odjel obavlja i druge poslove koji su mu stavljeni u nadležnost posebnim zakonom
ili drugim propisima.
Odjel za programe međugeneracijske solidarnosti u svom sastavu ima dva odsjeka:
7.2.1. Odsjek za suradnju s lokalnim zajednicama i izvoditeljima programa
7.2.2. Odsjek za razvoj programa i edukaciju.

*7.2.1. Odsjek za suradnju s lokalnim zajednicama i izvoditeljima programa

Članak 69.h*

Odsjek za suradnju s lokalnim zajednicama i izvoditeljima programa razvija
programe izvaninstitucionalne skrbi – dnevne boravke i pomoć u kući za starije.
Obavlja poslove ugovaranja i izvedbe programa u lokalnim zajednicama, pripreme
za provedbu programa, sudjeluje u opremanju programa za početak provedbe, prati
potrebe korisnika, predlaže poboljšanja u programima, surađuje s timovima za
provedbu programa radi što bolje skrbi o starijima, potiče širenje broja
korisnika, te načina i vrste usluga. Obavlja poslove praćenja stanja u okviru
svog djelokruga i predlaganja propisa radi poticanja osnivanja javnih servisa s
ciljem novog uključivanja obitelji u skrb za starije; potiče razvijanje uslužne
djelatnosti u domovima za starije osobe; predlaže izmjene propisa za bolju
izvaninstitucionalnu skrb o starijima, potiče razvoj patronažne službe u
zdravstvu i mobilnih timova u lokalnim zajednicama; poduzima mjere i radnje radi
osnivanja servisa za organiziranje prehrane i dostave u kuću; predlaže otvaranje
servisa za obavljanje kućanskih poslova i zadovoljenje svakodnevnih potreba;
predlaže mjere radi poticanja razvoja susjedske pomoći; potiče organiziranje
mreže pomoći starijim osobama u ruralnim sredinama; predlaže organiziranje
dnevnih boravaka u domovima za umirovljenike i starije osobe i u sličnim
ustanovama; provodi mjere radi organiziranja medijske promidžbe o problematici
starijih osoba, informiranja i animiranja starijih građana o korištenju
postojećih usluga.

*7.2.2. Odsjek za razvoj programa i edukaciju

Članak 69.i*

Odsjek za razvoj programa i edukaciju predlaže mjere za ostvarivanje prava koji
za starije već postoje u sustavu zakonodavstva Republike Hrvatske; mjere za brži
razvoj usluga za starije osobe, lakšu dostupnost usluga. Educira timove koji
izvode programe dnevnih boravaka i pomoći u kući, educira predstavnike lokalne
zajednice u cilju što efikasnijeg organiziranja raznih oblika skrbi, edukacije
na temu starosti i starenja, o potrebama starijih, njihovom uključivanju u život
i rad zajednice. Odsjek predlaže mjere za uvođenje olakšica i popusta na uslužne
djelatnosti, popuste u prijevozu željeznicom, cijenama ulaznica za razne
priredbe; predlaže organiziranje tečajeva, predavanja i izdavanje brošura za
obitelji koje skrbe o starijima; potiče uvođenje dežurnih telefona; potiče
ustanove u kulturi, medije i organizacije da ponude moguće oblike suradnje sa
starijom populacijom.
Odsjek za razvoj programa i edukaciju predlaže mjere za poboljšanje sustava
izvaninstitucionalne skrbi o starijima, predlaže uvođenje mjera prevencije sa
svrhom prilagodbe na smanjenu tjelesnu snagu, umirovljenje, smanjen prihod, smrt
supružnika; potiče organiziranje predavanja, izdavanje publikacija, obilaske u
domovima; provodi mjere i radnje za organiziranje pravne pomoći; potiče ponude
mogućeg korisnog rada u mirovini; utvrđuje mjere i zadaće za sprječavanje,
ublažavanje i uklanjanje teškoća nastalih starenjem; stvara uvjete za provođenje
obrazovanja starijih osoba i poboljšanja njihove tjelesne i zdravstvene kulture;
potiče radne sredine za organiziranje klubova umirovljenika i organiziranje
savjetovališta za starije osobe radi edukacije starijih osoba o značaju njihove
uzajamne generacijske solidarnosti.«.

Članak 60.

Naslovi iznad članaka i članci 70., 71., 72., 73., 74. i 75. brišu se.

Članak 61.

U članku 82., stavku 1. riječ: »prethodne« zamjenjuje se riječju: »unutarnje«.
U stavku 2. riječ: »prethodnu« briše se.
Stavak 4. mijenja se i glasi:
»Za obavljanje poslova iz djelokruga Uprave za proračun i financije ustrojavaju
se:
9.1. Odjel za poslove proračuna;
9.2. Odjel za računovodstveno-knjigovodstvene poslove.«.

Članak 62.

Naslov iznad članka 83. mijenja se i glasi »9.1. Odjel za poslove proračuna«.
U članku 83. stavku 1. riječi: »Odjel za plan i analizu« zamjenjuju se riječima:
»Odjel za poslove proračuna«, a riječi: »baze podataka o ustanovama u
nadležnosti« zamjenjuju se riječima: »financijskih podataka ustanova korisnika
proračuna«.
Stavak 3. mijenja se i glasi:
»Odjel za poslove proračuna u svom sastavu ima tri odsjeka:
9.1.1. Odsjek za pripremu proračuna;
9.1.2. Odsjek za područnu riznicu i plan;
9.1.3. Odsjek za financijsko upravljanje i kontrole.«.

Članak 63.

Naslov iznad članka 84. i članak 84. mijenjaju se i glase:

*»9.1.1. Odsjek za pripremu proračuna

Članak 84.*

Odsjek za pripremu proračuna izrađuje prijedlog pojedinačnih planova koji su
sastavni dio zajedničkog financijskog plana Ministarstva, izrađuje nacrt
prijedloga proračuna za Ministarstvo, izrađuje mjesečne planove Ministarstva,
priprema izmjene i dopune proračuna, zahtjeve za preraspodjelu sredstava
proračuna i zahtjeve za preknjiženja, koordinira aktivnosti na pripremi i izradi
financijskih podataka o ustanovama, korisnika proračuna Ministarstva, na bazi
analitičkih pokazatelja predlaže racionalizaciju korištenja sredstava, priprema
podlogu za izradu mjesečnih i godišnjih financijskih planova proračunskih
korisnika, izrađuje upute za izvješća o izvršavanju godišnjih planova korisnika,
sudjeluje u izradi konsolidiranih financijskih izvješća, prati trošenje
proračunskih sredstava za isplatu trajnih prava hrvatskih ratnih vojnih
invalida, hrvatskih mirnodopskih vojnih invalida, pirotehničara, hrvatskih
branitelja, osoba za pružanje njege i pomoći i liječničkih povjerenstava;
obrađuje dokumentaciju o korisnicima prava po kategorijama prava; provodi
kontrolu analitičke evidencije po korisniku prava; izrađuje analize i
statistička izvješća o realizaciji prava korisnika, izrađuje godišnja izvješća o
realizaciji trajnih prava korisnika; priprema dopise za poslovne banke,
korisnike, prvostupanjska tijela, te utvrđuje osnovanost iznosa po tužbama
korisnika, te obavlja i druge poslove iz svog djelokruga.«.

Članak 64.

U članku 85. stavku 1. riječi: »Odsjeku za proračun i analizu« zamjenjuju se
riječima: »Odsjeku za pripremu proračuna«.
Stavak 2. mijenja se i glasi:
»Odsjek za područnu riznicu i plan u svom sastavu ima četiri odjeljka:
9.1.2.1. Odjeljak za područnu riznicu
9.1.2.2. Odjeljak za plan
9.1.2.3. Odjeljak za proračunske analize
9.1.2.4. Odjeljak za praćenje korisnika proračuna.«.

Članak 65.

Članak 86. mijenja se i glasi:
»Odjeljak za područnu riznicu unosi rezervacije i zahtjeve za plaćanje sa
jedinstvenog računa riznice, koordinira plaćanja sa jedinstvenog računa riznice
i svih područnih riznica u ustanovama ministarstva, dostavlja izvješća o
izvršavanju financijskih planova radi usklađivanja s Odjelom za
računovodstveno-knjigovodstvene poslove, prati izvršavanje rashoda i izdataka
sukladno izvorima financiranja, predlaže unaprjeđivanje poslovnih procesa
izvršavanja proračuna i poslovanja područnih riznica.«.

Članak 66.

U članku 87. iza riječi: »izvorima« umjesto zareza stavlja se točka, a tekst iza
točke briše se.

Članak 67.

Iza članka 87. dodaju se naslovi i članci 87.a, 87.b i 87.c koji glase:

*»9.1.2.3. Odjeljak za proračunske analize

Članak 87.a*

Odjeljak za proračunske analize prati trošenje proračunskih sredstava po
programima Ministarstva, izrađuje procjene financijskih učinaka zakona, uredbi,
strategija i ostalih propisa za potrebe Ministarstva i drugih državnih tijela,
izrađuje potrebna izvješća i analize.

*9.1.2.4. Odjeljak za praćenje korisnika proračuna

Članak 87.b*

Odjeljak za praćenje korisnika proračuna priprema podlogu za izradu mjesečnih i
godišnjih financijskih planova ustanova Ministarstva; izrađuje upute o
planiranju i izvršavanju financijskih planova ustanova Ministarstva; koordinira
izvršavanje financijskih planova ustanova na mjesečnoj i godišnjoj razini;
izrađuje konsolidirane mjesečne i godišnje financijske planove ustanova; daje
suglasnosti na planove zapošljavanja i nabavu opreme; radi kontrolu mjesečnih
zahtjeva za plaćanje.

*9.1.3. Odsjek za financijsko upravljanje i kontrole

Članak 87.c*

Odsjek za financijsko upravljanje i kontrole obavlja stručne poslove podrške
voditelju za financijsko upravljanje i kontrole. Sudjeluje u izradi i izmjeni
plana uspostave i razvoja financijskog upravljanja i kontrola prema uputama
voditelja za financijsko upravljanje i kontrole i koordinatora za financijsko
upravljanje i kontrole. Prati i koordinira provedbu plana uspostave i razvoja
financijskog upravljanja i kontrola te pruža pomoć zaposlenicima pri izradi
opisa i popisa poslovnih procesa, procjeni rizika i uspostavi unutarnjih
kontrola. Vodi brigu o ažuriranju dokumentacije vezane uz knjigu poslovnih
procesa i registar rizika. Priprema izvješća o provedbi plana voditelju za
financijsko upravljanje i kontrole u rokovima utvrđenim planom uspostave i
razvoja financijskog upravljanja i kontrola radi razmatranja s odgovornim
osobama i prihvaćanja na kolegiju s čelnikom Ministarstva«.

Članak 68.

Članak 89. mijenja se i glasi:
»Odjeljak za likvidaturu obavlja formalnu, računsku i suštinsku kontrolu ulaznih
računa; evidentiranje u knjigu ulaznih računa; kontiranje računa; unošenje kroz
aplikacije; ispis virmanskih naloga, pripremu dokumentacije za plaćanje te
praćenje dužničko-vjerovničkih odnosa; na temelju mjesečnih zahtjeva
prvostupanjskih tijela za doznaku sredstava korisnicima priprema nalog za
mjesečnu isplatu; izrađuje kumulativnu evidenciju za praćenje više doznačenih
sredstava korisnicima temeljem rješenja prvostupanjskih tijela i prati
poštivanje rokova povrata sukladno zapisnicima prvostupanjskih tijela, o
nepoštivanju rokova povrata izvješćuje Upravu za pravne poslove radi pokretanja
daljnjih postupaka; izrađuje kumulativnu evidenciju izvršenih isplata po svakom
obračunu; praćenje tekuće likvidnosti, plaćanje obveza; praćenje propisa vezanih
uz plaćanje; dostavljanje dokumentacije knjigovodstvu; analitičko praćenje
stanja nepodmirenih obveza; obavlja poslove praćenja dospijeća plaćanja obveza;
priprema obrasce, rekapitulacije i slično; priprema dokumentacije za plaćanje te
praćenje obveza prema datumu dospijeća; podizanje gotovine za službena putovanja
u zemlji i inozemstvu; dostavljanje izvještaja Odsjeku knjigovodstva na
knjiženje.«

Članak 69.

U članku 90. iza riječi: »njegovateljima« briše se zarez i dodaju riječi: »i
naknada članovima liječničkih povjerenstava,«.

Članak 70.

U članku 91. riječi: »Odjeljkom riznice« zamjenjuju se riječima: »Odjeljkom za
područnu riznicu«.

Članak 71.

Naslov iznad članka 93. i članak 93. brišu se.

Članak 72.

U članku 95. stavku 4. riječi: »pomoćnici ministra« zamjenjuju se riječju:
»ravnatelji«.

Članak 73.

U članku 96. stavak 2. mijenja se i glasi:
»Na čelu službe i odjela Ministarstva su načelnici, a na čelu odsjeka,
pododsjeka i odjeljaka voditelji.«.

Članak 74.

U članku 97. stavku 2. riječi: »pomoćnici ministra« zamjenjuju se riječju:
»ravnatelji«.

Članak 75.

U tabelarnom prikazu okvirnog broja državnih službenika i namještenika mijenja
se okvirni broj državnih službenika i namještenika potrebnih za obavljanje
poslova iz djelokruga Ministarstva obitelji, branitelja i međugeneracijske
solidarnosti.
Novi okvirni broj državnih službenika i namještenika prikazan je u tablici, koja
je sastavni dio ove Uredbe i koja se ne objavljuje u »Narodnim novinama«.

Članak 76.

Pravilnikom o unutarnjem redu Ministarstva utvrdit će se broj potrebnih državnih
službenika i namještenika s naznakom njihovih temeljnih poslova i zadaća,
stručnih uvjeta potrebnih za njihovo obavljanje, njihove ovlasti i odgovornosti,
te druga pitanja važna za rad ministarstva koja nisu uređena ovom Uredbom.
Ministar će, u roku od 15 dana od dana stupanja na snagu ove Uredbe, donijeti
Pravilnik o unutarnjem redu Ministarstva, uz prethodnu suglasnost državnog
tijela nadležnog za poslove opće uprave.

Članak 77.

Ova Uredba stupa na snagu danom objave u »Narodnim novinama«.

Klasa: 023-03/08-01/05
Urbroj: 5030108-08-1
Zagreb, 14. veljače 2008.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Uredba, NN 21/2008-630
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)